hotchpotch/miracl-hf-unified huggingface dataset:
ఫాలన్‌ దాఫ
ఫాలన్‌ గాంగ్‌/ ఫాలన్‌ దాఫ. ఫాలన్‌ గాంగ్‌ పదం అభ్యాసానికి వర్తిస్తే, ఫాలన్‌ దాఫ ప్రబోధానికి వర్తిస్తుంది. పాశ్చాత్య దేశాలలో అనేక కొత్త మతాలు పుట్టినట్లు, ఆసియా ఖండంలోనూ కొన్ని కొత్త విశ్వాసాలూ, మతాలూ ఉద్భవించాయి. చైనాలో 20 వ శతాబ్ది చివరి దశకంలో పుట్టి, ఇంటర్నెట్‌ పుణ్యాన అతి వేగంగా ప్రపంచవ్యాప్తమైన కొత్త ఆధ్యాత్మిక ఉద్యమం ‘ఫాలన్‌ గాంగ్‌’. ఇది ఒక మతం కాదనీ, ఒక విద్య వంటిదనీ దానిని అనుసరిస్తున్న వారు అంటారు. లీ హాంగ్‌ ర ఈ ఉద్యమ వ్యవస్థాపకుడు. అతడు పుట్టింది 1951లోనో, 1952లోనో. బుద్ధిజం, కన్ఫ్యూసియనిజం, టావోయిజం సంప్రదాయాల నుంచీ, చైనా జానపదుల విజ్ఞానం నుంచీ సేకరించిన కొన్ని విద్యలను కలిపి ‘లీ’ ఈ కొత్త విద్యను రూపొందించాడు. ఇందులో భారతీయుల యోగాభ్యాసం వంటి కొన్ని పద్ధతులు ఉన్నాయి. వీటిని ఆచరించినందువల్ల శరీరం ఆరోగ్యవంతంగా ఉండి, ఆధ్యాత్మిక సాధనలో పురోగమనం సాధ్యమవుతుంది. ఇంటర్నెట్‌ వల్ల ఈ భావన చాలా వేగంగా వ్యాపించింది. ఈ విద్యను అభ్యాసం చేయడం వల్ల తమ ఆరోగ్యం బాగుపడిందని భావించిన వారు మరి కొందరికి నేర్పి, ఉద్యమం వ్యాపించడానికి తోడ్పడ్డారు. ఇదొక వ్యక్తి ఆరాధనగా, కొత్త ‘గురు సంప్రదాయం’గా స్థిరపడుతున్నదని భావించిన చైనా ప్రభుత్వం ఈ ఉద్యమాన్ని నిషేధించి, ‘లీ’ని అదుపు చేయడానికి ప్రయత్నించింది. కాని, అతడు అమెరికా వెళ్లి అక్కడ స్థిరపడ్డాడు. ఈ ఉద్యమాన్ని అనుసరిస్తున్న వారిపై కమ్యూనిస్టు ప్రభుత్వం దారుణ హింసాకాండ అమలు జరిపిందని ఫాలన్‌ గాంగ్‌ శిష్య గణాలు తమ వెబ్‌సైట్‌లో బొమ్మలతో సహా ప్రచారం చేశారు, ఇంకా చేస్తున్నారు. చైనా ప్రభుత్వం అంచనా ప్రకారం ఈ విద్యను అభ్యసించి పాటించేవారి సంఖ్య ఇరవై నుంచి ముప్పది లక్షల వరకు ఉంటుంది. ‘లీ’ వర్గీయులు మాత్రం తమ సంఖ్య ఏడు కోట్ల నుంచి పది కోట్ల వరకు ఉంటుందని అంటారు. ఫాలన్‌ గాంగ్‌ అంటే ‘ధర్మ చక్ర’ అభ్యాసం అని అర్థం. భారతీయ యోగ శాస్త్రంలో వలెనే మూలాధారం నుంచి సహస్రారం వరకు చక్రాలు ఉంటాయనీ, అందులో పొత్తికడుపు ప్రాంతంలో ఉండే చక్రంలో (మూలాధారం) చైతన్యం తీసుకొని రావడం ద్వారా సాధన పురోగమిస్తుందనీ ఉద్యమ నిర్వాహకులు అంటారు. చక్రాల నుంచి ఉద్భవించే శక్తిని చైనీయుల భాషలో ‘చీ’ (Qui) అంటారు.
పాస్‌ ఓవర్‌
పాస్‌ ఓవర్‌/ పాసోవర్‌. Pesakh (పెసాఖ్‌) అని కూడా అంటారు. ఇది యూదుల పండుగ. ఈజిప్టు నుంచి మోసెస్‌ (మోషె) సలహా ప్రకారం యూదులు తరలి వెళ్లిన (ఎక్జొడస్‌) సందర్భాన్ని జ్ఞాపకం చేసుకొనే పెద్ద పండుగ. (ఎగ్జొడస్‌ అంటే నిర్గమనం అనే పదం వాడుకలో ఉంది. పుస్తకానికి నిర్గమన కాండ అంటున్నారు). ఈజిప్టులో అతి భయంకరమైన ప్లేగు వ్యాధి ప్రబలిన సందర్భమది. మృత్యువు ప్రతి ఈజిప్టు గృహంలో మొదటి మగ శిశువును కబళిస్తుండే వాడు. యూదులను కాపాడే ఒక ఉపాయాన్ని దైవం మోసెస్‌ (మోషె) ద్వారా తెలియజేశాడు. ఈజిప్టు వదలి వెళ్లే ముందు సాయంత్రం ఒక గొఱ్ఱె పిల్లను ఆహారంగా త్వరితగతిని తీసుకోవలసిందనీ, చంపిన గొఱ్ఱెపిల్ల రక్తాన్ని తమ ఇంటిపై ఒక గుర్తుగా వ్రాసి ఉంచితే మృత్యుదేవత దానిని చూసి ఆ ఇంటిని వదలి వేరే ఇంటికి వెడతాడని మోసెస్‌ (మోషె) చెప్పిన ఉపాయం. ఇంటిని తప్పించి మరొక ఇంటికి వెళ్లడం ‘‘పాస్‌ ఓవర్‌’’. పెసాఖ్‌ అనేది ఇదే అర్థం కలిగిన హీబ్రూ పదం. ఈజిప్టు వదలి వెళ్లిన సందర్భాన్ని యేటా పండుగ చేసుకొనమని కూడా దైవ సందేశంలో ఉంది. యూదులు అలాగే చేశారు. ఈజిప్టు వదలి వెళ్లిపోయారు. ఇది జరిగింది యూదు సంవత్సరం ఏడవ నెల అయిన నిసాన్‌ మాసం 14వ రోజున. (ఏప్రిల్‌ మాసం 12వ తేదీకి కాస్త అటూ ఇటూగా వచ్చే రోజు). అది వసంత కాలం. అప్పటి నుంచి యూదులు ఈ దినాన్ని పండుగగా జరుపు కొంటున్నారు. యూదులలో సనాతనవాదులు ఈ పండుగను బయట ఎనిమిది రోజులు చేస్తారు. సంస్కరణ వాదులైన యూదులు ఇజ్రాయిల్‌లోనే ఏడు రోజులు జరుపుతారు.
గార్డెన్ ఆఫ్ ఈడెన్
గార్డెన్‌ ఆఫ్‌ ఈడెన్‌ () బైబిల్‌ ప్రకారం దైవం మొదట మనిషిని సృష్టించి ఉంచిన వనం ఈడెన్‌. జెన్సిస్‌ (Genesis) రెండవ అధ్యాయంలో ఈ వివరాలు ఉన్నాయి. పదిహేనవ వచనంలో ఈడెన్‌ గార్డెన్‌ ప్రస్తావన ఉంది. దైవం మొదట ఒక పురుషుడిని సృష్టించాడు. ఆ ఆది పురుషుడి పేరు ఆదం (Adam). వనంలో ఏ చెట్టుకు కాసిన ఫలాన్నయినా తినవచ్చును గానీ, మంచి చెడుగుల జ్ఞాన వృక్షం చాయలకు మాత్రం పోవద్దని దైవం హెచ్చరించాడు. తరువాత జంతు జాలాన్ని, విహంగ జాలాన్ని కూడా సమకూర్చాడు. ఆదమ్‌కు తోడు ఉండాలని ఒక స్త్రీని కూడా సృష్టించాడు. ఆదమ్‌కు గాఢ నిద్ర కలిగించి, అతడి పక్కటెముక ఒకటి తీసుకొని దానితోనే ఆమెను సృష్టించాడు. ఆదమ్‌ అన్ని జంతువులకి, పక్షులకి పేర్లు పెట్టాడు. ఆ స్త్రీని గురించి ‘‘ఈమె నా ఎముకలలో ఎముక. నా శరీర మాంసంలో మాంసం. కనుక Woman (వుమన్‌) అని పిలుద్దామనుకొన్నాడు. అప్పటికి వారిద్దరిపై ఏ ఆచ్ఛాదనలు లేవు. ఐనా వారిరువురికి సిగ్గు అంటే ఏమిటో తెలియలేదు. కాని, అటు తరువాత వారు నిషిద్ధ వృక్ష ఫలాన్ని తినడం, పతనం కావడం సృష్టినే ఒక పెద్ద మలుపు తిప్పింది. బైబిల్‌ ప్రకారం, సృష్టిలో ఈడెన్‌ గార్డెన్‌కు ఇంత పెద్ద పాత్ర ఉంది. ఈ వనం మెసపటోమియా ప్రాంతంలో ఉండేదని కొందరు పరిశోధకుల అభిప్రాయం.
టేకుమళ్ల కామేశ్వరరావు
టేకుమళ్ల కామేశ్వరరావు కవి, విమర్శకుడు.జానపద వాజ్మయం లోనూ, బాల వాజ్మయం లోనూ ఎక్కువగా కృషి చేశాడు. పాత పాటలు జోల పాటలు సేకరించి ప్రచురించాడు. వ్యవహారిక భాషకు కూడా కొన్ని నియమాలు అవసరమనే అభిప్రాయమున్న వ్యవహారిక భాషవాది.
తండ్రి టేకుమళ్ల అచ్యుతరావు వాజ్మయ విమర్శకుడు, బహుగ్రంథకర్త. ఇతడికి చిన్నప్పటి నుండే కవిత్వం వ్రాయడం అభ్యాసమైనది. బళ్లారిలో చదివాడు. 1927లో వివాహం జరిగింది. 1933లో ఉపాధ్యాయుడుగా ఉద్యోగం ప్రారంభించి స్కూళ్ల ఇన్‌స్పెక్టర్‌గా రాయలసీమ,ఉత్తర సర్కారు జిల్లాలలో పనిచేశాడు.1935లో భార్యావియోగం కలుగగా అదే సంవత్సరం రెండవ వివాహమైనది. 
ఈయన రాసిన " రోజా " కథ చదివిన గిడుగు రామ్మూర్తి పంతులు గారు " దేశ భాషలో ఎంతో కృషి చేసాను ఎందుకు? ఇటువంటి కథ ఒక్కటి రాసివుంటే ఎంత బాగుండేది " అని మెచ్చుకున్నారు.
గిరిజా కళ్యాణం (నవల)
గిరిజా కళ్యాణం నవల ప్రముఖ నవలా రచయిత్రి యద్దనపూడి సులోచనారాణి రచించింది.
నవలాదేశపు రాణి బిరుదు పొందిన యద్దనపూడి సులోచనారాణి గిరిజా కళ్యాణం నవల రచించగా అనంతరం ఆగస్టు 2005, ఆగస్టు 2011ల్లో పునర్ముద్రణలు పొందింది. పునర్ముద్రణలకు ఎమెస్కో బుక్స్ సంస్థ ప్రచురణ చేసింది. యద్దనపూడి సులోచనారాణి తన కూతురికి "నా జీవితంలో ఆశాదీపం అయిన ప్రియమైన శైలూకి ప్రేమతో - అమ్మ" అంటూ అంకితమిచ్చారు.
పెళ్ళంటే పవిత్రమైన బంధమనే అభిప్రాయమున్న కథానాయిక గిరిజ. జీవితమంటే భార్య, పిల్లలు, బాధ్యత అనే ఎలాంటి బాదరబందీ లేకుండా ఆకాశంలో విహంగంలా స్వేచ్ఛగా, ఆనందంగా సాగిపోవాలంటాడు చెందూ. విధివశాత్తూ భిన్నధృవాల వంటి వారిద్దరూ భార్యాభర్తలు అవుతారు. పెళ్ళయిన మొదటి రాత్రే చెందూ "ఇది కేవలం తాతయ్య పోరు పడలేక చేసుకున్న పెళ్ళి, నీకూ నాకూ నాకూ ఎలాంటి సంబంధమూ లేదు. త్వరలో నీకు డైవోర్స్ ఇచ్చేస్తాను" అని చెప్పేసి గిరిజని నిశ్చేష్టురాలిని చేశాడు. వారి జీవితం ఏ మలుపులు తీసుకుందన్నది ప్రధానమైన ఇతివృత్తంగా నవల వ్రాశారు.
తెలుగు గాయనీమణుల జాబితా
తెలుగు గాయనీమణుల జాబితా
వకుళాభరణం లలిత
వకుళాభరణం లలిత ప్రముఖ పరిశోధకురాలు, రచయిత్రి, కళాకారిణి. వృత్తిరీత్యా అధ్యాపకురాలైన లలిత నేరస్థ జాతులపై పరిశోధించి సిద్ధాంత గ్రంథాన్ని ప్రచురించారు.
వకుళాభరణం లలిత తల్లిదండ్రులు మొదలి వెంకటసుబ్బయ్య, లు. ఆమె నెల్లూరి అమెరికన్ ఆసుపత్రిలో జన్మించినా ప్రకాశం జిల్లాలోని కుగ్రామమైన వెంకంపేట (ఆనాడు నెల్లూరు జిల్లాలో ఉండేది)లో చిన్నతనం గడిచింది. తండ్రి మొదట చెలంచర్లలో ఉంటూ చుండి జమీందారు వద్ద ఉద్యోగం చేసేవారు. ఆయన రంగస్థలంపై నాటకాల్లో ద్రౌపది, చంద్రమతి, దమయంతి మొదలైన పాత్రలను పోషించి నటునిగా పేరొందిన వారు. ఆ తర్వాతి కాలంలో జమీందారు వద్ద ఉద్యోగాన్ని వదిలివేయాల్సిన స్థితిలో వెంకంపేట చేరుకుని అటవీభూముల్ని సాగుచేసుకునే ప్రయత్నాల్లో అక్కడే స్థిరపడ్డారు. 
వెంకంపేట కుగ్రామం కావడంతో దాదాపు 5కిలోమీటర్ల దూరంలో ఉన్న గుడ్లూరులో లలిత ప్రాథమిక విద్యాభ్యాసం సాగించారు. ఉన్నత విద్యాభ్యాసంలో ఫస్ట్ ఫారం, సెకండ్ ఫారం నెల్లూరు పురపాలకోన్నత బాలికల పాఠశాలలో చదివారు. నెల్లూరు అధ్యక్షం వారి వీథిలోని పాఠశాలలో 6, 7 తరగతులు చదువుకున్నారు. ఆ దశలోనే పాఠశాలలో మంచిమార్కులు పొంది స్కాలర్ షిప్స్, బహుమతిగా పుస్తకాలు సాధించారు. అనంతర కాలంలో ఆమె అక్కాబావల వద్ద ఉండి మద్రాసులో ట్రిప్లికేనులోని లేడీ విల్లింగ్టన్ ఉన్నతపాఠశాలలో చదువు కొనసాగించారు. ఎస్.ఎస్.ఎల్.సి.(నేటి ఎస్.ఎస్.సి.కి సమానం) పూర్తయ్యాకా వివాహం చేసేందుకు సంవత్సర కాలం చదువును నిలిపివేశారు. ఆ సంబంధం తప్పిపోవడంతో అనంతర కాలంలో కావలిలో కళాశాల విద్యను ప్రారంభించారు. 1955-57 కాలంలో శ్రీవేంకటేశ్వర విశ్వవిద్యాలయానికి అనుబంధ సంస్థగా వున్న కావలి కాలేజీలో ఆమె స్పెషల్ తెలుగు, సివిక్స్, చరిత్ర గ్రూపుతో ఇంటర్మీడియట్ చదువుకున్నారు.
సంగమేశ్వరం(నాగాయలంక)
"సంగమేశ్వరం(నాగాయలంక)" కృష్ణా జిల్లా నాగాయలంక మండలానికి చెందిన గ్రామం. పిన్ కోడ్ నం. 521 120., ఎస్.టి.డి.కోడ్ = 08671.
సముద్ర మట్టానికి 6 మీ.ఎత్తు
రేపల్లె, మచిలీపట్నం, పొన్నూరు, పెడన
అవనిగడ్డ, మోపిదేవి,రేపల్లె, కోడూరు
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 85 కి.మీ
జిల్లాపరిషత్ ప్రాథమికోన్నత పాఠశాల, తలగడదీవి ప్రగతి విద్యానికేతన్, గణపేశ్వరం
ఈ ఆలయంలో ప్రతి సంవత్సరం ఫాల్గుణమాసంలో పక్షం రోజులపాటు జరిగే సూర్యకిరణాభిషేకాలు మహాప్రశస్తమైనది. సముద్రానికి అతి చేరువలో, దేవతలే స్వయంగా నిర్మించినట్లు ప్రాశస్తం పొందిన ఈ ఆలయంలోనికి సముద్రగర్భం నుండి ఎగసివచ్చే సూర్యభగవానుని తొలికిరణాలు తాకేలాగా ఆలయ నిర్మాణం జరిగింది. యావద్భారతదేశంలో కోణార్క్ దేవాలయం తరువాత సూర్యకిరణాలు నేరుగా స్వామివారి మూలవిరాట్టుని అభిషేకించే ఏకైక దేవాలయం ఇది కావడం విశేషం. ఈ క్షేత్రంలో సూర్య కిరణ పూజ జరిగే సమయంలో భక్తులు ఎలాంటి కోరికలు కోరుకున్నా నెరవేరుతుందని భక్తుల విశ్వాసం. ఈ పక్షం రోజులూ స్వామివారికి ఆలయంలో విశిష్టాభిషేకాలు నిర్వహించెదరు. ఈ పక్షం రోజులూ ఆలయానికి వచ్చే భక్తులకు, ఆలయ కమిటీవారు అన్ని సౌకర్యాలు కలుగజేసెదరు. ఇంతటి విశిష్టత కలిగిన ఈ ఆలయంలో ప్రతి సంవత్సరం గోచరించే ఈ అద్భుతాన్ని కనులారా వీక్షించాలంటే ఈ ఆలయానికి తెల్లవారుఝాముననే చేరుకోవాలి. ఇక్కడకు విజయవాడ, మచిలీపట్నం, గుడివాడల నుండి ప్రతి రోజూ, నాగాయలంక వరకు ఆర్.టి.సి. బస్సు సౌకర్యం ఉంది. నాగాయలంక నుండి ఈ క్షేత్రం చేరుకోనడానికి ఈ పక్షం రోజులూ వేకువఝాముననే ప్రత్యేక బస్సు సౌకర్యం ఏర్పాటు చేసెదరు. [1]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
ఈ గ్రామం బంగాళాఖాతం సముద్ర తీరంలో ఉంది. ఈ గ్రామంలో ఒక తాబేళ్ళ సంరక్షణ కేంద్రాన్ని ఏర్పాటు చేసారు. ఈ కేంద్రం నుండి తాబేళ్ళ గుడ్లను సముద్రం లోనికి వదలగా, 110 తాబేళ్ళ పిల్లలు వచ్చినవి. వీటిని అటవీ శాఖ వీరు సంరక్షించుచున్నారు. ఇక్కడ క్యాట్ ఫిష్ గూడా ఉన్నట్లు గుర్తించారు. [2]
[1] ఈనాడు కృష్ణా; 2015,ఫిబ్రవరి-28; 16వపేజీ.
[2] ఈనాడు కృష్ణా/అవనిగడ్డ; 2015,మార్చి-19; 2వపేజీ.
విశ్వోదయ కళాశాల
విశ్వోదయ కళాశాల కావలి పట్టణంలోని ప్రసిద్ధి వహించిన విద్యాసంస్థ. 1950లో ప్రారంభమైన ఈ సంస్థ ప్రస్తుతం ఇంజనీరింగ్, వైద్యం, మేనేజ్ మెంట్, ఔషధ విజ్ఞానశాస్త్రం వంటి వివిధ వైద్యసంస్థలకు మూలసంస్థగా భాసిస్తోంది.
దొడ్ల రామచంద్రారెడ్డి లలిత కళలకు పూర్వఔన్నత్యం తీసుకురావాలని, అన్యాయాలను, అక్రమాలను అరికట్టాలని, మానవత్వపు విలువలు పెంచాలని ఆశయాలు కలిగిన వ్యక్తి. ఈ ఆశయాలకు చేయూతగా సమాజంలో ఉత్తమ విలువలు, ఆదర్శాలు కలిగిన విద్యావంతులు తయారుకావాలని, దానికి విద్యాసంస్థ స్థాపన తొలిమెట్టుగా భావించి విశ్వోదయ ప్రారంభించారు. ఈ సంస్థ ఏర్పాటు, సంస్థ ఆశయాల రూపకల్పనలో పాకాల వెంకట రాజమన్నారు, బెజవాడ రామచంద్రారెడ్డి, టాంపో, పుచ్చలపల్లి హరిశ్చంద్రారెడ్డి, తిక్కవరపు రామిరెడ్డి, దొడ్ల వెంకటరామిరెడ్డి వంటి వారు ఉన్నారు. డి.రామచంద్రారెడ్డికి ప్రజావైద్యుడు పుచ్చలపల్లి రామచంద్రారెడ్డి(డాక్టర్ రామ్), కవి, పండితుడు ఎస్.వి.భుజంగరాయశర్మ వంటి వారు సంస్థ ఏర్పాటు విషయంలో ప్రోత్సాహించారు. సంస్థ ఏర్పాటు వెనుకనున్న ఆశయాలను, లక్ష్యాలను కవిగా భుజంగరాయశర్మ ఇలా కవితారూపాన్నిచ్చారు:
మానవుని మనస్సుకు హద్దులు చెరపాలనీ
పగగొన్న కోడెత్రాచు కోరలనుండి అమృతం పిండాలనీ
గాయపడిన గుండెలకు చందనం పూయాలనీ
గాలినిండా కళల పరిమళం పూరించాలనీ
ఏవో ఆశలు, ఏవేవో మధురాశలు!1950 మార్చి నెలలో దొడ్ల రామచంద్రారెడ్డి(డి.ఆర్.) విశ్వోదయ కళాశాలను ప్రారంభించారు.
సుబ్బా నాయుడు కండ్రిగ
సుబ్బనాయుడు కండ్రిగ చిత్తూరు జిల్లా నాగలాపురం మండలానికి చెందిన గ్రామము. .
చిన్నాపట్టు
చిన్నాపట్టు చిత్తూరు జిల్లా నాగలాపురం మండలానికి చెందిన గ్రామము. .
అచ్ఛమ నాయుడు కండ్రిగ
అచ్ఛమ నాయుడు కండ్రిగ చిత్తూరు జిల్లా, నాగలాపురం మండలానికి చెందిన గ్రామము. .
రాజుల కండ్రిగ
ఇక్కడి ప్రధాన పంటలు వరి, చెరకు
http://censusindia.gov.in/PopulationFinder/Sub_Districts_Master.aspx?state_code=28&district_code=23
మునగమాకుల కొత్తూరు
http://censusindia.gov.in/PopulationFinder/Sub_Districts_Master.aspx?state_code=28&district_code=23
చిత్తూరు జిల్లా గ్రామాలు
పుచ్చలపల్లి రామచంద్రారెడ్డి
పుచ్చలపల్లి రామచంద్రారెడ్డి నెల్లూరు పట్టణంలో ప్రజావైద్యునిగా ప్రజలకు ఉచిత వైద్యాన్ని అందించిన వ్యక్తి. ప్రముఖ కమ్యూనిస్టు నేత పుచ్చలపల్లి సుందరయ్య తమ్ముడు. నెల్లూరు నగరంలో నడుస్తున్న రామచంద్రారెడ్డి ప్రజావైద్యశాల వ్యవస్థాపకుడు, కావలి పట్టణానికి చెందిన విశ్వోదయ కళాశాలల సహ వ్యవస్థాపకుడు. జనబాహుళ్యంలో డాక్టర్ రాం అన్న పేరుతో సుప్రసిద్ధుడు.
21 జనవరి 1915లో జన్మించిన రామచంద్రారెడ్డి పొట్టి శ్రీరాములు నెల్లూరు జిల్లా విడవలూరు మండలం అలగానిపాడు గ్రామంలో జన్మించారు. ఆయన భూస్వామ్య కుటుంబానికి చెందినవారు. తండ్రి వెంకటరామిరెడ్డి, తల్లి శేషమ్మలకు ఆఖరి సంతానంగా జన్మించారు. తెలంగాణా రైతాంగ సాయుధ పోరాట వీరుడు, స్వాతంత్ర్య సమర యోధుడు, తెలుగునాట కమ్యూనిస్టు ఉద్యమ నిర్మాతల్లో ఒకరైన "కమ్యూనిస్టు గాంధీ" పుచ్చలపల్లి సుందరయ్యకు రామచంద్రారెడ్డి తమ్ముడు.
1935-40 మధ్యకాలంలో రామచంద్రారెడ్డి మద్రాసులో వైద్యవిద్యను అభ్యసించారు. 1940లోనే ఆయన నెల్లూరు పట్టణంలో రామచంద్రారెడ్డి ప్రజావైద్యశాలను ప్రారంభించి నడిపారు. ప్రజావైద్యశాల ద్వారా పేదలకు ఉచితంగా వైద్యం చేస్తూ నెల్లూరు ప్రాంతంలో ప్రాచుర్యం పొందారు. "సాంఘిక వ్యవస్థ, ప్రజల ఆర్ధిక జీవన విధానం సమూలంగా మారితే గానీ, తిండి తిప్పల్లో ఒక మార్పు రానిదే ఆరోగ్యం, శుభ్రత చేకూరవు" అంటూండే రామచంద్రారెడ్డి ఆ క్రమంలో సమసమాజ స్థాపన కోసమూ తనవంతు కృషిచేశారు. కమ్యూనిస్టు పార్టీలోని కార్యకర్తలందరికీ కొంత వరకు వైద్యం తెలిసి ఉండాలన్న ఒక పథకం డా.రాం సిద్ధం చేశాడు. గ్రామాలకు వెళ్ళి, బీదల మురికి వాడలకు వెళ్ళి పనిచేసే కమ్యూనిస్ట్ కార్యకర్తలకు కొంత ప్రథమ చికిత్స, చిట్కావైద్యం, ఇంజెక్షను చేసే నైపుణ్యం ఉండాలని ఆయన అభిప్రాయం.
"పేదరికం రోగాన్ని తీసుకువస్తుందని, ఆ పేదరికాన్ని, దానికి కారణమైన వ్యవస్థల్నీ సమూలంగా నాశనం చేయడానికి సమయం పట్టవచ్చు. దానికోసం ఎన్నో త్యాగాలు చేయాల్సి వస్తుంది, ఎన్నో పోరాటాలు జరగాలి. అంతవరకూ రోగాలు ఆగుతాయా? రోగుల ప్రాణాలు నిలిచివుంటాయా? పేదరికాన్ని ధ్వంసం చేయడం దీర్ఘకాలిక ప్రణాళిక. దానికి అనుబంధంగా కమ్యూనిస్టు కార్యకర్తలు సత్వర ప్రణాళికగా కొంత వైద్యం నేర్చుకుని బీదల్ని కాపాడాలి" అనేవారు డాక్టర్ రాం. ఆయన ఈ పథకం రూపకల్పన చేసి నిర్వహించడంలో అపారమైన కృషిచేశారు. ఆ పథకం ద్వారా ఎందరో బేర్ ఫూట్ డాక్టర్లను తయారుచేశారు. ప్రస్తుతం రామచంద్రారెడ్డి ఆసుపత్రి ఆయన కన్న ఒక కలను నిజం చేస్తూ పోస్టుగ్రాడ్యుయేషన్ కోర్సుల్లో శిక్షణనిచ్చే వైద్యసంస్థగా రూపొందింది.
వైద్యుని వద్దకు రోగి కాక రోగి దగ్గరకే వైద్యుడు వెళ్ళాలనేది రామచంద్రారెడ్డి సిద్ధాంతం. దాన్ని అనుసరిస్తూ పీపుల్స్ పాలీక్లినిక్, సంచార వైద్యశాల, మాస్ ఎక్స్-రే వంటివి నడిపించారు. కేవలం వైద్యుడైతే సరిపోదని నిపుణుడు కావాలని, అంతే కాక ఆ నైపుణ్యాన్ని అట్టడుగు ప్రజల వరకూ ఉపయోగించాలని అనేవారు.
బీడీ కార్మికుల సమ్మె, రిక్షాకార్మికుల సమస్యల గురించి ఉద్యమాలలో స్వయంగా పాల్గొన్నారు.
జల నేతి
జలనేతి అనునది ఒక యోగా ప్రక్రియ
ఈ ప్రక్రియకు అర లీటరు నీటికి ఒక స్పూను సైంధవ లవణం గానీ అయోడిన్ లేని సముద్రపు ఉప్పును గానీ కలిపి, బాగా మరిగించి గోరువెచ్చగా అయిన తరువాత జలనేతి కోసం ప్రత్యేకంగా తయారు చేసిన పరికరం (జల నేతి పోట్) ఉపయోగించి ముక్కు లోని ఒక రంధ్రం ద్వారా నీటిని పంపితే ముక్కు యొక్క మరియొక రంధ్రం ద్వారా ఆనీరు బయటకు వచ్చేస్తుంది. తద్వారా ముక్కులో ఏర్పడిన మలినాలన్నీ బయటకు వచ్చి శ్వాస ఇబ్బందులన్నీ తొలగి ఉపసమనం పొందుతారు. ముక్కు యొక్క రెండు రంద్రాలనూ ఇదే ప్రక్రియలో శుభ్రపరుచుకోవాలి.
సాధారణంగా ముక్కు ద్వారా శ్వాస తీసుకోవడంలో ఇబ్బంది కలిగినపుడు, ముక్కు దిబ్బడ లేదా ఆస్త్మాతో బాధ పడుతున్నప్పుడు, సైనసైటిస్ తో బాధపదుతున్నప్పుడు ఉపశమనం కొరకు ఈ యోగా ప్రక్రియ ఎంతగానో ఉపయోగపడుతుంది.
ఈ ప్రక్రియను సాధన చేయడానికి ముందు గురువు యొక్క సలహాలు మరియు సూచనలను అనుసరించడం ఉత్తమం.
=జాగ్రత్తలు:=
వీలైనంత వరకూ ఉదయం పూట మాత్రమే ఈ ప్రక్రియను చేయడం మంచిది.
నీటిని మరిగించడం వలన ఆనీటిలోని క్రిములన్నీ చనిపోతాయి కాబట్టి ముక్కు ఆరొగ్యవంతంగ ఉంటుంది.
కొన్ని సార్లు ఉప్పుతోపాటు అరస్పూను బేకింగ్ సోడాను కూడా కలపడం ద్వారా మరింత ఫలితాన్ని పొందవచ్చు.
=ఉపయోగకరమైన బయటి లింకులు=
https://en.wikipedia.org/wiki/Nasal_irrigation
https://en.wikipedia.org/wiki/Neti_%28Hatha_Yoga%29
చంద్రశేఖర్ యేలేటి
చంద్రశేఖర్ యేలేటి (జననం మార్చి 4, 1973)తెలుగు సినిమా దర్శకుడు. ఆయన తెలుగులో ఉత్తమ జాతీయ చలన చిత్ర పురస్కారం పొందిన ఐతే సినిమా ద్వారా చిత్రరంగంలో ప్రవేశించారు. ఆయన అనుకోకుండా ఒక రోజు మరియు ప్రయాణం వంటి విజయవంతమైన సినిమాలకు దర్శకత్వం వహించాడు. తన యొక్క దశాబ్ద వృత్తి జీవితమ్లో ఆంధ్ర ప్రదేశ్ ప్రభుత్వం నుండి రెండు నంది పురస్కారాలను పొందాడు.
ఆయన మార్చి 4 1973 న ఆంధ్రప్రదేశ్ రాష్ట్రం లోని తుని లో జన్మించాడు. గంగరాజు గున్నం ఆయన యొక్క బంధువు. చంద్రశేఖర్ మే 19 న వివాహం జరిగింది. ఆయన గంగరాజు గున్నం దర్శకత్వం వహించిన తెలుగు చలన చిత్రం లిటిల్ సోల్జర్స్ లో అసిస్టెంటు దర్శకునిగా జీవితాన్ని ప్రారంభించాడు. ఆయన ప్రముఖ టెలివిజన్ కామెడీ సీరియల్ అయిన అమృతం (ధారావాహిక) యొక్క మొదతి 10 ఎపిసోడ్లకు దర్శకత్వం వహించాదు.
అసిస్టెంటు డైరక్టరుగా పనిచేసిన తరువాత ఆయన ఐతే సినిమాతో దర్శకత్వ భాద్యతలు చేపట్టాడు. ఈ చిత్రం నిర్మాణానికి 1.5 కోట్ల ఖర్చయింది. కానీ ఈ చిత్రం 6 కోట్లకు పైగా వసూళ్లను సాధించింది. రెండు సంవత్సరాల తరువాత ఆయన అనుకోకుండా ఒక రోజు చిత్రాన్ని విదుదల చేసాడు. ఈ రెండు చిత్రాలకు గున్నం గంగరాజు నిర్మాణ భాద్యతలు చేపట్టాడు. కొంత కాలం వ్యవధి తరువాత ఆయన గోపీచంద్ కథా నాయకునిగా ఒక్కడున్నాడు చిత్రానికి దర్శకత్వం వహించాడు. 2009లో ఆయన తన నాల్గవ చిత్రం మంచు మనోజ్ కథానాయకునిగా ప్రయాణం చిత్రానికి దర్శకత్వం వహించాడు.
నిమ్మ రాజిరెడ్డి
నిమ్మ రాజిరెడ్డి వరంగల్లు జిల్లాకు చెందిన రాజకీయ నాయకుడు. ఈయన వరంగల్ జిల్లాలో 1937 మార్చి 9వ తేదీన జన్మించారు. సర్పంచి స్థానం నుంచి రాష్ట్ర మంత్రివరకు పదవులు పొందినారు. 1983 నుంచి చేర్యాల అసెంబ్లీ నియోజకవర్గం నుంచి 4 సార్లు శాసనసభకు ఎన్నికయ్యారు. ఎన్.టి.రామారావు మంత్రివర్గంలో జౌళిశాఖ మంత్రిగా, విద్యుత్తు శాఖ మంత్రిగా పనిచేశారు. ఈయన అక్టోబరు 19, 2009న మరణించారు.
గంగాతీరపు పక్షి రెక్కలు
గంగాతీరపు పక్షి రెక్కలు అస్సామీ నవలాకారుడు లక్ష్మీనందన్ బోరా రచించిన అస్సామీ నవలకు తెలుగు అనువాదం.
తాండూరు పురపాలక సంఘము
వికారాబాదు జిల్లా, తాండూరు పట్టణానికి చెందిన తాండూరు పురపాలక సంఘము 1953, నవంబర్ 23న మూడవ గ్రేడు పురపాలక సంఘముగా ప్రారంభించబడింది. 2010లో ఈ పురపాలక సంఘం గ్రేడును రెండవశ్రేణి పురపాలక సంఘంగా అప్‌గ్రేడ్ చేయబడింది. ప్రస్తుతం ఇందులో 31 వార్డులు ఉన్నాయి. పురపాలక సంఘ పరిధిలో 2001 ప్రకారం జనాభా 57941 కాగా, 2011 నాటికి 65115కు పెరిగింది.
తాండూరు పురపాలకసంఘం మొదటి చైర్మెన్‌గా ముధెళ్ళి నారాయణరావు పనిచేశారు. 1961 లో పట్టణ జనాభా కేవలం 2000 ఉండగా నేడు సుమారు 70 వేలకు పైగా జనాభాతో విలసిల్లుతోంది. నాపరాతి గనులు, పాలిష్ మిషన్ల వల్ల అనేక మంది జీవనోపాధి కొరకు మారుమూల పరిసర ప్రాంతాల గ్రామాల నుంచి వచ్చి నివాసం ఏర్పరచుకున్నారు. పాలిష్ మిషన్ల వల్ల మున్సీపాలిటీకి అధిక మొత్తంలో ఆదాయం కూడా వస్తుంది. అలాగే భవన నిర్మాణాల పరిశ్రల ఏర్పాటు అనుమతులకు మునిసిపాలిటీకి అనుమతి ఫీజు లభిస్తుంది. ప్రస్తుతం పట్టణ పరిధిలో 31 వార్డులు ఉన్నాయి. ప్రతి వార్డు తరఫున ఒక వార్డు సభ్యుడు పురపాలక సంఘంలో ఆ వార్డు తరఫున ప్రాతినిధ్యం వహించి ప్రజల సమస్యలను పరిష్కరించుటకు కృషిచేస్తారు.
మల్లాది చంద్రశేఖరశాస్త్రి
మల్లాది చంద్రశేఖరశాస్త్రి ప్రముఖ పండితుడు, పురాణ ప్రవచకులు. ఆయన స్వరంలోని మాధుర్యం, రామాయణ, భారత, భాగవతాలపై ఆయనకున్న పట్టు కారణంగా పురాణప్రవచన ప్రముఖులలో ఆయన ప్రత్యేకతను సంతరించుకున్నారు. తన పదిహేనవ ఏట నుంచి ప్రారంభించిన ఈ ప్రవచన యజ్ఞం అసిధారావ్రతంగా ఇప్పటికీ కొనసాగుతోంది. ప్రస్తుతం 87 ఏళ్లు పైబడినా ఉపన్యాసం, హరికథ, నాటకం, పురాణం కలిపి శ్రోతలను ఆకట్టుకునే విధంగా పురాణ ప్రవచనం చేయడంలో మల్లాది చంద్రశేఖరశాస్త్రి సుప్రసిద్ధులు.
ప్రపంచ ప్రఖ్యాతి గాంచిన శైవక్షేత్రమైన అమరావతి మల్లాది చంద్రశేఖరశాస్త్రి గారి జన్మస్థలం. మల్లాది దక్షిణామూర్తి దంపతులకు 1925 ఆగస్టు 28వ తేదీన జన్మించిన చంద్రశేఖరశాస్త్రిగారు సనాతన సత్సంప్రదాయం గల కుటుంబంలో జన్మించారు. అమరావతి పరిసర గ్రామాల్లో వేదవిద్యలకు మల్లాది వారి కుటుంబం పేరుపొందింది. బాల్యంలో చంద్రశేఖరశాస్త్రిగారు వారి తాతగారైన మల్లాది రామకృష్ణ విద్వత్ చయనుల వద్ద సంస్కృతం, తెలుగు భాషాసాహిత్యాలు నేర్చారు. తాతగారి వద్దనే శాస్త్ర ప్రకరణం, చెప్పుకుని వేదాధ్యయనం చేశారు.
మల్లాది చంద్రశేఖరశాస్త్రిగారు వారి సుదీర్ఘ పురాణ ప్రవచన ప్రస్థానంలో ఎందరో ప్రముఖులు, ప్రముఖ సంస్థలతో లెక్కలేనన్ని సన్మానాలు, సత్కారాలు, బిరుదులు పొందారు. అందులో ప్రముఖంగా తిరుమల తిరుపతి దేవస్థానాలలో శ్రీవేంకటేశ్వరస్వామి బ్రహ్మోత్సవాలకు వ్యాఖ్యాతగా స్వామివారి కల్యాణాన్ని భక్తుల కన్నుల ముందు సాక్షాత్కరింపచేసి "అభినవ వ్యాస" బిరుదును పొందారు. శృంగేరి పీఠాధిపతి చంద్రశేఖరస్వామి ఆశీర్వదించి సవ్యసాచి బిరుదును, భీమునిపట్నంలో సద్గురు శివానందమూర్తి నెలకొల్పిన సనాతనధర్మట్రస్ట్ ద్వారా ఎమినెంట్ సిటిజన్ అవార్డును అందుకోవడమే కాక మాజీ ప్రధాని పి.వి నరసింహారావుతో సత్కారం అందుకున్నారు. 2005లో ప్రతిష్ఠాత్మక రాజా-లక్ష్మీ అవార్డు ద్వారా వచ్చిన లక్ష రూపాయల నగదును సనాతనధర్మట్రస్టుకు విరాళమిచ్చారు.
ఎర్రేపల్లి
[ఎర్రేపల్లి] పాకాల మండలానికి చెందిన గ్రామము. 
http://censusindia.gov.in/PopulationFinder/Sub_Districts_Master.aspx?state_code=28&district_code=23
కృష్ణా పురం
కృష్ణాపురం.. పాకాలమండలానికి చెందిన గ్రామము.
వజ్జేరు పల్లి
ఈ గ్రామము పాకాల గ్రామముతో కలిసివున్నది. తిరుపతి - మదనపల్లె, తిరుపతి పెనుమూరు మార్గ కూడలిలో ఉంది. పాకాల రైల్వే జంక్షను ఇక్కడే ఉంది. కనుక రైల్వే రవాణా, రోడ్డు రవాణాకు అనుకూలముగా ఉంది.
వరి, చెరుకు, మామిడి పంటలు ప్రధానమైనవి.
వ్యవసాయం, వ్యాపారము ప్రధాన వృత్తులు, రైల్వేకార్మికులు
నేలదాని పల్లి
వరి, చెరకు, మామిడి, కూరగాయలు ప్రధాన పంటలు.
వ్యవసాయము ప్రధాన వృత్తి.
బర్ధావాన్ సట్‌నర్
బెర్థా ఫెలిసిటాస్ సోఫీ ఫ్రైప్రా ఆన్ సట్నర్ (బర్ధావాన్ సట్‌నర్ (1843 జూన్ 9 - 1914 జూన్ 21) అస్ట్రేలియన్ నవలా రచయిత. ఈమె తీవ్రమైన శాంతికాముకమైన వ్యక్తి. ఈమె నోబెల్ శాంతి బహుమతి పొందిన మొదటి మహిళ మరియు నోబెల్ బహుమతి పొందిన రెండవ మహిళ.
సట్‌నర్ "భోమియా" లోని ప్రాగ్ లో జన్మించింది. ఆమె ఆస్ట్రియన్ సైన్యాధ్యక్షుడైన ప్రాంజ్-జోసెఫ్ గ్రాఫ్ కిన్‌స్కీ వాన్ సట్‌నర్ మరియు ఆయన భార్య సోఫియా వాన్ కోర్నెర్‌ లకు జన్మించారు. 1873 నుండి సంపన్న కుటుంబమైన సట్నర్ కుటుంబంలో సంరక్షకరాలుగా పనిచేశారు.ఆమెకు అన్నయ్య ఆర్థర్ ఫ్రాంఝ్ కిన్‌స్కీ వాన్ వినిడ్జ్ ఉండ్ టెటాఉ కలడు.
ఆమె ప్రముఖ ఇంజనీరు మరియు నవలాకారుదైన ఆర్థర్ గుండకార్ ఫ్రెహెర్ర్ వాన్ సట్‌నర్ ను వివాహమాడారు. కానీ ఆయన కుటుంబం ఈ వివాహానికి అంగీకరించలేదు.1876 లో ఆల్‌ఫ్రెడ్ నోబుల్ నివాసం (పారిస్) లో తన సెక్రటరీగా పనిచేయుటకు ఆయన ఇచ్చిన ప్రకటనకు ఆమె సమాధానమిచ్చింది. ఆమె వియన్నాకు రావడానికి ఒక వారం ముందు రహస్యంగా 1876 జూన్ 12 లో ఆర్థర్ ను వివాహమాడారు.
సట్‌నర్ శాంతి ఉద్యమంలో ప్రముఖపాత్ర పోషించింది. ఆమె తన ప్రచురణలైన "డై వాఫెన్ నైడర్", "లే డౌన్ యువర్ ఆర్మ్స్" వంటి నవల ద్వారా ప్రముఖురాలైంది. 1891 లో ఆమె ఆస్ట్రియన్ పసిఫిక్ శాంతి సంస్థను స్థాపించింది. ఆమె అంతర్జాతీయ పసిఫిక్ జర్నల్ అయిన "డై వాఫెన్ నైడర్"కు సంపాదకునిగా ఉండి విశేష ఖ్యాతినార్జించారు. 1911 లో ఆమె "కార్నెగి పీస్ ఫౌండేషన్" కౌన్సిల్ లో సలహాదారుగా ఎంపిక కాబడినారు.
ఆమె వ్రాసిన అహింసావాద రచనలకు , , , ఛార్లెస్ డార్విన్ మరియు లియో టాల్‌స్టాయ్ వంటి ప్రముఖులు ప్రభావితులైనారు. సట్‌నర్ ఒక జర్నలిస్టుగా కూడా పనిచేశారు. ఒక ప్రముఖమైన చరిత్రకారుడు ఆమెను "ఒక అత్యంత గ్రహణశక్తి మరియు సమర్థవంతంగా రాజకీయ వ్యాఖ్యాత" అని వెల్లడించారు .
ఆమెకు ఆల్‌ఫ్రెడ్ నోబుల్ తో వ్యక్తిగత పరిచయం ఉన్నప్పటికీ, ఆమె 1896 లో ఆయన మరణించేవరకు ఆయనతో సాన్నిహిత్యాన్ని కొనసాగించారు. ఆమె ఆయన నోబెల్ ప్రైజ్ లు యివ్వాలన్న వీలునామా వ్రాయుటకు ఆమె ప్రభావితం చేశారని నమ్మకం. ఆమెకూడా 1905 లో నోబెల్ శాంతి బహుమతి పొందారు.
తెల్లబట్ట
తెల్లబట్ట (ఆంగ్లం: White discharge, Leukorrhea or leucorrhoea) అనేది స్త్రీలలో కనిపించే ఒక వైద్యపరమైన సమస్య. దీనిలో తెల్లని లేదా లేత పసుపు రంగు ద్రవాలు యోని నుండి బయటకు వస్తాయి. 
దీనికి చాలా కారణాలున్నా ముఖ్యంగా ఇస్ట్రోజన్ సమతౌల్యత లోపించడం ప్రధానమైనది. ఇలా విడుదలయ్యే ద్రవాలు ఇన్‌ఫెక్షన్ లేదా కొన్ని లైంగిక వ్యాధులులో చాలా ఎక్కువై ఇబ్బంది కలిగిస్తాయి. కొందరిలో ద్రవాలు దుర్వాసన కలిగి దురదను కలిగిస్తాయి.ఇది సాధారణంగా యోని లేదా గర్భాశయ యొక్క శోథ పరిస్థితులకు ద్వితీయత లేని రోగ లక్షణం. యోని ద్రవాన్ని సూక్ష్మదర్శిని తో పరీక్షించేటప్పుడు తెల్లరక్తకణాలు >10 ఉంటె ల్యూకోరియా గా నిర్ధారించవచ్చు.
యోని ద్రవాలు స్రవించడం, అసహజం కాకపోయినా యౌవనంలోని యువతులలో ప్రథమ రజస్వల చిహ్నంగా ఇవి కనిపిస్తాయి.
ఇది ఒక ప్రధాన సమస్య కాదు వీలైనంత త్వరగా పరిష్కరించుకోవాలి. యోని దాని రసాయన సమతుల్యతను అలాగే యోని కణజాలం యొక్క వశ్యతను సంరక్షించేందుకు ఉపయోగించే యోనిన సహజ రక్షణ యంత్రాంగం కావచ్చు. సైకాలాజిక్ లుకొరియా అనేది ఈస్ట్రోజెన్ ప్రేరేపణ సంబంధిత లుకొరియా . 
లుకొరియా సాధారణంగా గర్భిణీ స్త్రీలలో రావచ్చు. ఇది ఈస్ట్రోజెన్ పెరిగినందు వలన యోనికి ఎక్కువ రక్త ప్రసరణ జరుగుతుంది. అడ శిశువులలో గర్భాశయము ఈస్ట్రోజెన్ కి బయటపడినప్పుడు వారికి లుకొరియా కొంత కాలము వరకు ఉంటుంది .లుకొరియా లైంగిక ప్రేరణ ద్వారా కూడా కలుగవచ్చు.
ఈ లుకొరియా యోని ద్వారము వద్ద రద్దీ వలన కలుగుతుంది.పసుపుపచ్చగా ఉన్న సందర్భాలలో లేదా ఒక వాసనను ఇచ్చే సందర్భంలో ఒక వైద్యుడిని సంప్రదించవచ్చు, ఇది అనేక వ్యాధుల ప్రక్రియలకు సంకేతంగా ఉంటుంది, వీటితో సహాసేంద్రీయ బాక్టీరియల్ ఇన్ఫెక్షన్ లేదా లైంగిక సంక్రమణ వ్యాధి రావచ్చు .
శిశుజననం తరువాత, రక్తనాళము మరియు ఫౌల్-స్మెల్లింగ్ లాచ్యా (రక్తాకణం, శ్లేష్మం మరియు కణజాలం కలిగిన పోస్ట్-పార్టనమ్ యోని విడుదల,) తో పాటు రక్తనాళాలు, రక్తనాళాలు (ఔషధం) యొక్క వైఫల్యం (గర్భాశయం పూర్వ-గర్భం పరిమాణంలో తిరిగి వస్తుంది) సంక్రమిస్తుంది .
పరిశోధనలు: తడి స్మెర్, గ్రామ్ స్టెయిన్, సంస్కృతి, పాప్ స్మెర్ మరియు బయాప్సీ.
ట్రైకో మోనోడ్స్, పారాసిటిక్ ప్రోటోజోవన్ సమూహం, ప్రత్యేకంగా ట్రికోమోనాస్ వాజినాలిస్ వలన కూడా లుకొరియా సంభవిస్తుంది. ఈ వ్యాధి యొక్క సాధారణ లక్షణాలు మంట, దురద, నురుగు వంటి పదార్థం బయటకి రావడం, మందమైన, తెలుపు లేదా పసుపు శ్లేష్మం.
లుకొరియా లైంగిక సంక్రమణ వ్యాధుల వలన రావచ్చు, అందువలన లైంగిక సంక్రమణ వ్యాధులకు చికిత్స పొందితే లుకొరియాని కూడా చికిత్స చేయవచ్చు .
చికిత్సలో మెట్రోనిడాజోల్ వంటి యాంటీబయాటిక్స్ ఉండవచ్చు. లైంగిక సంక్రమణ వ్యాధి ల యొక్క చికిత్సకు ఇతర సాధారణమైన యాంటీబయాటిక్స్ క్లిండమైసిన్ లేదా ట్రినిడాజోల్ వంటివి వాడవచ్చు.
లికోరియా అనే పదం గ్రీకు λευκός (ల్యూకోస్, "తెల్ల") + ῥοία (రాయ్యా, "ఫ్లో, ఫ్లక్స్") నుండి వచ్చింది. లాటిన్లో లుకోరియాలో ఫ్లూర్ ఆల్బుస్ అని పిలుస్తారు .
కాలిబ్రె (సాఫ్ట్వేర్)
కాలిబ్రె ఒక స్వేచ్ఛా మరియు బహిరంగ మూలాల ఈ-పుస్తకాల చదవటానికి ఉపయోగపడే మరియు అన్ని రకాల కంప్యూటర్ వ్యవస్థలపై పనిచేసే సాఫ్ట్వేర్. దీనిద్వారా వాడుకరులు ఈ-ప్రతుల సంగ్రహాలను నిర్వహించుట మరియు ఈ-ప్రతులను దిద్దుట,చదువుట మరియు సృష్టించుట చేయవచ్చు.వివిధ తీరులకు అనగా ఈ-పబ్ EPUB మరియు అమెజాన్ కిండిల్ తీరులు, వివిధ ఈ-ప్రతి చదువరులతో పుస్తకాల స్థతి ఏకీకృతం మరియు డిజిటల్ హక్కుల నిర్వహణ (Digital rights management (DRM) ) కు లోబడి ఈ-పుస్తకాల తీరులమధ్య మార్పిడ్లు చేయవచ్చు.
కోవిద్ గోయల్ లిబ్పిఆర్యస్500 (libprs500) అనే సాఫ్ట్వేర్ ను 2006 అక్టోబరు 31 న విడుదలైన సోనీ పిఆర్ఎస్-500 ను లినక్స్ లో వాడుటకు, మొబైల్ రీడ్ జట్టుల సహాయంతో బహిరంగ ఫైల్ తీరు కాని ఎల్ఆర్ఎఫ్ లక్షణాలను కనుగొనటానికి తయారుచేశాడు. 2008లో, దీని పేరు కాలిబ్రెగా మార్చబడింది.
కాలిబ్రె వివిధ ఫైల్ తీరులను మరియు వివిధ చదివే పరికాలకు తోడ్పాటు కలిగివుంది.వీటిలో చాలా ఫైల్ తీరులు సవరణలుచేయవచ్చు. ఖతి మార్చటం లేక విషయసూచిక చేర్చటం లాంటి పనులు చేయవచ్చు. డిజిటల్ పుస్తకాలను వేరే తీరులోకి మార్చవచ్చు. డిజిటల్ హక్కుల నిర్వహణ గల పుస్తకాలను ఆహక్కులను తొలగించిన తరువాత మాత్రమే సవరణలు చేయవచ్చు. వీటికొరకు ప్లగిన్లు ఉన్నాయి.
కాలిబ్రె వ్యక్తిగత ఈప్రతులను పుస్తకవివరాల (మెటాడేటా)ఆధారంగా క్రమంలోపెట్టడానికి మరియు వివిధ వర్గాలలో చేర్చడానికి వాడుకోవొచ్చు. ఈ మెటాడేటాను వివిధ రకాల ఆన్లైన్ మూలాలనుండి పొందవచ్చు. (ISBNdb.com); ఆన్లైన్ పుస్తక అమ్మకం దారులు, ప్రాజెక్టు గుటెన్బర్గ్ ఇంటర్నెట్ ఆర్కీవ్ లాంటి ఉచిత ఈ ప్రతులు అందజేసే సంస్థలు;గుడ్ రీడ్స్ లాంటి పుస్తక సముదాయ స్థలాలు లాంటి చోట్ల నుండి పొందవచ్చు. రచయిత పేరుతో, లేక శీర్షికతో వెతకవచ్చు. పూర్తిపుస్తకంలో వెతకటం ఇంకా చేయాలి.
ఈ ప్రతులను దిగుమతి చేసుకోవటం ద్వారా, లేక ఫైళ్లను మానవీయంగా చేర్చటం ద్వారా లేక చదువుపరికరాన్ని అనుసంధానం చేయటం ద్వారా దీనిలో చేర్చవచ్చు. ఆన్లైన్ లో గల విషయాలను ఈ ప్రతులుగా మార్చుటకు చిట్టి ఉపకరణాలు ఉన్నాయి.ఈ ప్రతులను తోడ్పాటుగల పరికరాలన్నిటికి USBద్వారా లేక మెయిల్ (అమెజాన్ కిండిల్ కు) పంపటం ద్వారా పంపించవచ్చు.ఈ గ్రంథాలయంలోని విషయాలను ఇవివున్న కంప్యూటర్ సర్వర్ గాపనిచేస్తుంటే, విహరిణితో వేరే ప్రాంతంనుండి చూడవచ్చు. ఇలాంటి పరిస్థితులలో క్రమానుసారం కొత్తగా చేరిన ఈ ప్రతులను చందాదారులకు అఫ్రమేయంగా పంపవచ్చు.
రూపం 1.15 (డిసెంబరు 2013) నుండి నేరుగా ఈప్రతులు తయారు చేయసౌకర్యం కలిగివుంది. ఇది పూర్తి స్థాయిలో పనిచేసే సిగిల్ లాంటిదే కాని దానిలాగా విజీవిగ్ సవరణ పద్ధతి లేనిది.
రాయలసీమ పరిరక్షణ సమితి
రాయలసీమ పరిరక్షణ సమితి ఆంధ్ర ప్రదేశ్ లో ఆవిర్భవించిన కొత్త రాజకీయ పార్టీ.
రాష్ట్ర విభజన ప్రకటనతో సమైక్యాంధ్ర ఉద్యమం ఉదృత రూపం దాల్చిన తరుణంలో గురువారం తిరుపతిలో కొత్తగా రాయలసీమ పరిరక్షణ సమితి పార్టీ ఆవిర్భవించింది. నందికొట్కూరు మాజీ శాసన సభ్యులు బైరెడ్డి రాజశేఖరరెడ్డి నేతృత్వంలో ప్రత్యేక రాయలసీమ కోసం ఈ పార్టీ ఏర్పడింది. ఇది కదిరి తిమ్మమ్మమర్రిమాను జెండాతో, 20 మంది రాయలసీమ ప్రముఖుల చిత్రాలతో ఆవిర్భవించిన పార్టీ. మర్రిచెట్టు బొమ్మతో ఉన్న జెండాను అవిష్కరించారు. సీమలోని అధ్యాత్మిక గురువులు, చరిత్రలో నిలిచిన మహనుభావులు ఫోటొలను ఈ జెండాలో ముద్రించారు. తిరుపతి ఇందిరా మైదానంలో జరిగిన పార్టీ ఆవిర్భావ కార్యక్రమంలో బైరెడ్డి రాజశేఖర్‌రెడ్డి ప్రసంగిస్తూ రాయలసీమలోని అనంతపురం, కర్నూలు, కడప, చిత్తూరు జిల్లా లను 10 జిల్లాలుగా రూపొందించి కొత్త రాష్ట్రం ఏర్పాటు చేసేందుకు పోరాడతామని చెప్పారు.
ఏలేశ్వరోపాధ్యాయులు
ఏలేశ్వరోపాధ్యాయులు సంస్కృతకవి మరియు గొప్ప సంప్రదాయ విద్యా వేత్త. 
ఆయన శ్రీశైలమునకు పశ్చిమ భాగంలో గల ఏలేశ్వరము అను గ్రామంలో నివసించేవారు. కనుకనే ఈతనికి ఈ పేరు కలిగెను. చిన్నప్పుడే సకలశాస్త్రములు నేర్చి విద్యార్థులకు పాఠములు చెప్ప ఆరంభించినందున ఈయన మొదటిపేరు ఎవరికిని తెలియక పోయెను. మరియు ఇతఁడు పదునాలుగు సంవత్సరముల వయస్సు ఉన్నప్పుడు రాజసభలకు పోయి శాస్త్ర ప్రసంగముచేసి ప్రతిపక్ష సిద్ధాంతములను అణఁచి స్వసిద్ధాంతమును స్థాపించెను. గౌతమస్మృతికి దర్పణము అనెడు వ్యాఖ్యానమును, తెనుఁగుదేశమును గుఱించిన భూగోళశాస్త్రము ఒకటియును ఈతనిచే రచియింపఁబడెను.
రానురాను యుగధర్మము వ్యాపించి వర్ణసాంకర్యము కలుగుచు ఉండఁగా ఆంధ్ర బ్రాహ్మణులను నాడులచే విభజించి భోజన ప్రతిభోజనములు తప్ప తక్కిన సంబంధబాంధవ్యములు ఆయాయి నాడువారు వారిలోనే జరుపుకొనుచు ఉండునట్లు నియమించెను. నాటినుండి వెలినాడు, వేగినాడు, ములికినాడు, కాసరనాడు, తెలగాణ్యులు అని ఐదు తరగతులు అయెను. (ఈ వెలినాడు, వేగినాడు మొదలగుపేర్లచే నూఱునాడులు విభాగింపఁబడెను అని ఒక చరిత్రకారుఁడు వ్రాసి ఉన్నాఁడు.) అందు వెలినాటివారు వెలనాటివారు అనియు, ములికినాటివారు మురికినాటివారు అనియు ఇప్పుడు పేర్కొనంబడుచు ఉన్నారు.
కాలక్రమమున కొందఱు బ్రాహ్మణులు వైదిక వ్యాపారములను వదలి లౌకిక వ్యాపారములయందు ప్రవేశించిరి. వారిని నియోగులు అంటారు. మొట్టమొదట ఆ నియోగుల సంఖ్య ఆఱువేలు అయినందున వారిని ఆఱువేల నియోగులు అంటారు.
నియోగులకును వైదికులకును బాంధవ్యము కలుగనేరదు.
నారాయణపేట పురపాలక సంఘము
ఈ పురపాలకసంఘం మహబూబ్‌నగర్ జిల్లాలో మొట్టమొదటగా అవతరించింది. నారాయణపేట పురపాలక సంఘము తెలంగాణలోనే హైదరాబాదు తర్వాత రెండవ పురాతన పురపాలక సంఘంగా ఘనతకెక్కింది. 1947లో అవతరించిన ఈ పురపాలక సంఘానికి సమరయోధుడిగా ప్రసిద్ధి చెందిన రాంచందర్ రావు కళ్యాణి తొలి చైర్మెన్ గా వ్యవహరించగా ఇప్పటివరకు 10 మంది ఈ విధులను నిర్వహించారు.ప్రస్తుతం ఇది మూడవశ్రేణి పురపాలక సంఘంగా కొనసాగుతుంది. 2014 మార్చి నాటికి ఈ పురపాలక సంఘం పరిధిలో 33 వార్డులు, 48825 ఓటర్లు కలరు. 2014 మార్చి 30న జరగబోయే ఎన్నికలకై చైర్మెన్ స్థానాన్ని బీసి (మహిళ) కు కేటాయించారు.
ఈ పురపాలక సంఘం పరిధి 11.87 చకిమీ. 2001 ప్రకారం జనాభా 37,563 ఉండగా, 2011 నాటికి 41,539కు పెరిగింది. 2010-11 నాటికి ఈ పురపాలక సంఘం ఆదాయం 19.5, వ్యయము 19.27 కోట్ల రూపాయలు.
పురపాలక సంఘం పరిధిలో సుమారు 3400 నల్లా కనెక్షన్లు ఉన్నాయి. 67 కిమీ పొడవైన రహదారులు, 71 కిమీపొడవైన మురికి కాల్వలు, ఒక పార్కు, ఒక మార్కెట్, ఒక వధశాల, 11 కమ్యూనిటి భవనాలు ఉన్నాయి.
పురపాలక సంఘానికి ఇంటిపన్ను, నీటిపన్ను, అనుమతి ఫీజు ప్రధాన ఆదాయవనరులు. పురపాలక సంఘం నిర్మించిన 98 దుకాణాల ద్వారా వచ్చే ఆదాయము మరియు ప్రభుత్వం నుంచి వచ్చే పలు గ్రాంటుల ద్వారా అభివృద్ధి కార్యక్రమాలు నిర్వహిస్తారు.
2005లో నిర్వహించిన పురపాలక సంఘం ఎన్నికలలో చైర్-పర్సన్‌గా వై.శశికళ, వైస్-చైర్‌పర్సన్‌గా శిల్లా చంద్రశేఖర్ ఎన్నికయ్యారు.
తెలుగు సాహిత్యంలో మహిళలు
తెలుగు సాహిత్యంలో రచనలు చేస్తున్న మహిళల సంఖ్య నానాటికీ పెరుగుతోంది. ప్రాచీన సాహిత్యంలో వెలుగులోకి వచ్చిన కవయిత్రుల సంఖ్య తక్కువగానే కనిపిస్తున్నా ఆధునిక కాలంలో రాశిలోనూ, వాశిలోనూ ఎక్కువగానే ఉంది.
క్రీ.పూ.6వ శతాబ్దం నాటి బౌద్ధ భిక్షుకిల నుంచి మొదలుకొని క్రీ.శ. 1 - 3 శాతాబ్దాల నాటి తమిళ సంగం యుగం వరకూ పరిగణనలోకి తీసుకుంటే స్త్రీలు రచనలు చేసిన దాఖలాలు విరివిగా కనిపిస్తాయి. క్రీ.పూ.650ల నాటి ఇప్పటి కర్ణాటక ప్రాంతంలో జీవించిన విజ్జిక (విద్య) అనే కవయిత్రిని మహాకవి కాళిదాసు ప్రతిభతో పోలుస్తూ చేసిన పలు వ్యాఖ్యలు దొరుకుతున్నాయి. క్రీ.శ.9వ శతాబ్దపు ప్రాకృత పండితుడు రాజశేఖరుడి భార్యయైన అవంతీ సుందరి కవయిత్రిగా ఆనాటి సమాజంలో సుప్రసిద్ధురాలని చెప్పేందుకు ఆధారాలున్నాయి. ఆమె ప్రాకృతంలో కవిత్వాన్ని సృజించింది. ఐతే వీరి ప్రస్తావనలు, ప్రశస్తులు దొరుకుతున్నాయే తప్ప వీరు సృజించిన సాహిత్యం అలభ్యం.
భారతదేశంలోని అత్యున్నత సాహిత్య పురస్కారమైన కేంద్ర సాహిత్య అకాడమీ అవార్డును 4 రచయిత్రులు నవల, కథాసంకలనాలు, సాహిత్య విమర్శ వంటి ప్రక్రియలకు గాను అందుకున్నారు.
భారతీయ సాహిత్యరంగంలో మరో ప్రతిష్ఠాత్మక పురస్కారమైన జ్ఞానపీఠ్ పురస్కారం 2014 వరకూ 3 తెలుగు సాహిత్యకారులకు లభించగా వారిలో స్త్రీలు లేరు.
విజ్జిక
విజ్జిక(విద్య) క్రీ.పూ.6వ శతాబ్ది నాటి కవయిత్రి. అతి ప్రాచీన కాలం నాటి కవయిత్రిగా చరిత్రలో స్థానం సంపాదించిన వ్యక్తి.
విజ్జిక క్రీ.పూ.650ల కాలంనాటి వ్యక్తిగా చరిత్రకారులు అంచనా వేస్తున్నారు. ఇప్పటి కర్ణాటక రాష్ట్రమున్న ప్రాంతంలో ఆమె నివసించినట్లుగా ఆధారాలు లభిస్తున్నాయి.
క్రీ.శ.100 సంవత్సరం కాలం నాటి బౌద్ధ పండితుడైన విద్యాకారుడు చేసిన సంకలనంలో విజ్జిక సాహిత్యంలో కొంతభాగాన్ని జతపరిచాడు. ఇవి తప్ప ఆమె సాహిత్యం నేడు అలభ్యం.
సంస్కృత సాహిత్యంలోని మహాకవి కాళిదాసు ప్రతిభ, మేధస్సులతో ఆమెను పోల్చుతూ కొందరు ప్రాచీనులైన పండితులు చేసిన వ్యాఖ్యలు ఆమె ప్రాచుర్యానికి సాక్ష్యాలుగా నిలుస్తున్నాయి.
అవంతీ సుందరి
అవంతీ సుందరి ప్రాకృత భాషలో కవిత్వ రచన చేసిన వ్యక్తి. ప్రాచీన కాలం నాటి కవయిత్రిగా ఆమె చరిత్రకెక్కారు.
అవంతీ సుందరి క్రీ.పూ.9వ శతాబ్దిలో జీవించారు. ఆమె ప్రాకృత సాహిత్యంలో గొప్ప నాటకకర్తగా, మహాపండితుడిగా ప్రఖ్యాతుడైన రాజశేఖరుని భార్య. రాజశేఖరుని పలు రచనల్లో తన భార్య అవంతీ సుందరి కుటుంబానికి చెందిన వ్యక్తి అనీ, తన బాలరామాయణ కావ్యంలో తాము మహారాష్ట్ర ప్రాంతానికి చెందినవారమని ప్రస్తావించారు.
రాజశేఖరుని సాహిత్యంలో ఆమె ప్రస్తావనలు పలుమార్లు వస్తాయి. ఆమె స్వయంగా కవిత్వం రచించినట్లు, భర్త కవిత్వ రచనలో ప్రోత్సాహం, సహకారం అందజేసినట్లు పలు సారస్వతాధారాలు కనిపిస్తున్నాయి. సాహిత్యాన్ని గురించి, సాహిత్యాభిరుచి గురించి ఆమె చేసిన పలు వ్యాఖ్యలను, విమర్శ దృక్పథాన్ని గురించి తన కర్పూరమంజరి నాటకంలో రాజశేఖరుడు ప్రస్తావనలు చేశారు. హేమచంద్రుడు రచించిన 12వ శతాబ్ది నాటి "దేశీ నామమాల"లో కొన్ని పేర్లను విశదీకరించడానికి అవంతీ సుందరి రచించిన కొన్ని కవితలను ఉదహరించారు. దీనివల్ల ఆమె కవిత్వం బహుళ ప్రాచుర్యంలో ఉండేదని స్పష్టమవుతోంది.
ఇల్లిందుల సరస్వతీదేవి
ఇల్లిందల సరస్వతీదేవి(1918-1998) ప్రముఖ తెలుగు కథారచయిత్రి. భారతీయ అత్యున్నత సాహిత్య పురస్కారంగా వాసికెక్కిన కేంద్ర సాహిత్య అకాడమీ అవార్డు పొందిన తొలి తెలుగు రచయిత్రి.
ఇల్లిందల సరస్వతీదేవి 1918లో జన్మించారు. ఆమెకి చిన్నతనంలోనే వివాహం జరిగింది. ఆపై ఉస్మానియా విశ్వవిద్యాలయంలో ఆచార్యవృత్తిలో కొనసాగుతున్న భర్త సహకారంతో ఆమె మెట్టినింట విద్యాభ్యాసాన్ని కొనసాగించారు. స్వయంకృషితో ఇంగ్లీషు, హిందీ నేర్చుకున్నారు. . జర్నలిజంలో డిప్లమా పొందారు.
ఇల్లిందల సరస్వతీదేవి 250 కథలను, 5 నవలలు రచించారు. 5 వ్యాససంపుటాలు, జీవితచరిత్రలు రచించారు. బాలసాహిత్యకారిణిగా నాటికలు, రేడియో నాటికలు రచన చేశారు. కృష్ణాపత్రికలో "ఇయంగేహేలక్ష్మీ", ఆంధ్రపత్రికలో "వనితాలోకం" శీర్షికలు నిర్వహించారు. వివిధ భాషల్లోంచి ఎన్నో పుస్తకాలను అనువాదాలు కూడా చేశారు. కథాసంకలనాలు వెలువరించారు.
కె.టి.అచ్చయ్య భారత ఆహార చరిత్రను గురించి సాధికారికమైన ఆంగ్ల గ్రంథాలు రచించిన ఆహార శాస్త్రవేత్త, ఆహార చరిత్రకారుడు. మనం నిత్యజీవితంలో తినే ఆహారంలో ఏ కాయగూరలు, పళ్ళు ఏయే ప్రదేశాల్లో జన్మించాయో, ఎప్పుడు భారతదేశం వచ్చాయో, ఏ కాలం నాటీ ప్రజలు ఎటువంటీ ఆహారాన్ని భారతదేశంలో స్వీకరించారో ఆహార చరిత్రలో చర్చకు వస్తుంది. ఈ గ్రంథం అంత లోతైనది కాదు. పలు ఆకరాల నుంచి భారతీయుల ఆహారంలోని న్యూట్రిషన్స్‌ గురించి స్వీకరించి వాటిని తేలికగా శాస్త్రంతో పరిచయం లేనివారికి కూడా అర్థమయ్యేలా చేయడం దీని లక్ష్యం. భారతదేశానికి సంబంధించిన పలు అంశాలను సవివరంగా భారత పాఠకులకు అందించడమే లక్ష్యంగా ప్రారంభించిన శీర్షిక - భారతదేశం-ప్రజలూ. ఆ శీర్షికన నేషనల్ బుక్ ట్రస్ట్, ఇండియా ద్వారా ఈ అనువాద రచనను సరస్వతీదేవి రచించగా 1981లో ప్రచురితమైంది.
తెలుగు మహిళల కోసం 1934లో యల్లాప్రగడ సీతాకుమారితో కలిసి 1934లో హైదరాబాదులో "ఆంధ్ర యువతి మండలి"ని స్థాపించి కార్యదర్శిగా, ఉపాధ్యక్షురాలిగా బాధ్యతలు నెరవేర్చారు. నేరస్తుల్లో పరివర్తన తీసుకువచ్చేందుకు మూడేళ్ళపాటు జైలు విజిటరుగా ఉన్నారు. కేంద్ర, రాష్ట్ర సినిమా అవార్డు కమిటీల్లో సభ్యురాలిగా బాధ్యతలు నిర్వహించారు.
ముదరంపల్లె
ముదరంపల్లె , చిత్తూరు జిల్లా, పెద్దపంజని మండలానికి చెందిన గ్రామము.
ensusindia.gov.in/PopulationFinder/Sub_Districts_Master.aspx?state_code=28&district_code=23
అమ్మరాజుపల్లి
అమ్మరాజుపల్లి , చిత్తూరు జిల్లా, పెద్దపంజని మండలానికి చెందిన గ్రామము.
బ్రాహ్మణ పల్లె
బ్రాహ్మణ పల్లె , చిత్తూరు జిల్లా, పెద్దపంజని మండలానికి చెందిన గ్రామము.
సంపల్లె
సంపల్లె , చిత్తూరు జిల్లా, పెద్దపంజని మండలానికి చెందిన గ్రామము.
చిన్న వెలగటూరు
చిన్న వెలగటూరు , చిత్తూరు జిల్లా, పెద్దపంజని మండలానికి చెందిన గ్రామము.
ఓబుళాపురం
ఓబుళాపురం , చిత్తూరు జిల్లా, పెద్దపంజని మండలానికి చెందిన గ్రామము.
నెర్ని పల్లె
నెర్ని పల్లె , చిత్తూరు జిల్లా, పెద్దపంజని మండలానికి చెందిన గ్రామము.
రేఖలకుంట
రేఖలకుంట , చిత్తూరు జిల్లా, పెద్దపంజని మండలానికి చెందిన గ్రామము.
తులసిమునెమ్మ గుడి
తులసిమునెమ్మ గుడి , చిత్తూరు జిల్లా, పెద్దపంజని మండలానికి చెందిన గ్రామము.
బెరపల్లె
బెరపల్లె , చిత్తూరు జిల్లా, పెద్దపంజని మండలానికి చెందిన గ్రామము.
చిన్నేపల్లె
చిన్నేపల్లె , చిత్తూరు జిల్లా, పెద్దపంజని మండలానికి చెందిన గ్రామము.
కమ్మి నాయనపల్లె
కమ్మి నాయనపల్లె , చిత్తూరు జిల్లా, పెద్దపంజని మండలానికి చెందిన గ్రామము.
ముద్దేపల్లె
ముద్దేపల్లె , చిత్తూరు జిల్లా, పెద్దపంజని మండలానికి చెందిన గ్రామము.
ఛలమంగళం
ఛలమంగళం , చిత్తూరు జిల్లా, పెద్దపంజని మండలానికి చెందిన గ్రామము.
నేలపల్లె
నేలపల్లె , చిత్తూరు జిల్లా, పెద్దపంజని మండలానికి చెందిన గ్రామము.
గ్లాడిస్ లోబో
గ్లాడిస్ లోబో (1921- ) గుంటూరులో వైద్యవృత్తిని కొనసాగించి, అనేకమంది మహిళా వైద్యులకు శిక్షణలిచ్చిన మహిళ.
గ్లాడిస్ లోబో బర్మాలో 1921లో జన్మించారు.
సాతంబాకo
సాతంబాకం, చిత్తూరు జిల్లా, పెనుమూరు మండలానికి చెందిన గ్రామము. 
http://censusindia.gov.in/PopulationFinder/Sub_Districts_Master.aspx?state_code=28&district_code=23
గుడ్యాణం పల్లె
గుడ్యాణం చిత్తూరు జిల్లా, పెనుమూరు మండలానికి చెందిన గ్రామము. .
గొడుగుమాని పల్లె
"గొడుగుమానిపల్లె.' "'చిత్తూరు జిల్లా, పెనుమూరు మండలానికి చెందిన గ్రామము. .
ఉగ్రాణమ్ పల్లె
ఉగ్రాణం పల్లె చిత్తూరు జిల్లా, పెనుమూరు మండలానికి చెందిన గ్రామము. .
కోల్డు వెల్డింగు
కోల్డు వెల్డింగు అనగా లోహాలను సాధారణ ఉష్ణోగ్రతవద్దనే, కేవలం బలప్రయోగం ద్వారా అతుకు ప్రక్రియను కోల్డు వెల్డ్ లేదా కోల్డు వెల్డింగు అంటారు. తెలుగులో అయినచోశీతల టంకం అనవచ్చును.
లోహాలను అతకడం అనే ప్రక్రియ అధునాతనమైనది కాదు. పురాతనమైనది. మానవుడు ముడి ఖనిజంనుండి లోహంలను తయారుచెయ్యడం కనుగొన్నతరువాత, వాటి వాడకం అనివారమై, వాటినుండి ఆయుధాలు, వినియోగ వస్తువులను తయారుచెయ్యడం, లోహంలను అతకడం తెలియడం వలనే సాధ్యమైనది.ఇంచుమించు క్రీ.పూ.300 సంవత్సరాలనాటికే మానవుడు సుత్తులతో దుక్క ఇనుము లోహాలపై బలంగా మోది అతికినట్లుగా లభించిన ఆధారాలను బట్టి తెలుస్తున్నది. బ్రిటను పురాతన త్రవ్వకాలలో లభించిన బంగారు ఆభరణాలు, బంగారు మందసాలు (పెట్టెలు, కోల్డు వెల్డింగుతో చెయ్యబడినవని, అవి కంచుయుగపు చివరికాలం, అనగా క్రీ.పూ.700 నాటివని గుర్తించారు.
కోల్డు వెల్డింగు ప్రక్రియను ఘనస్థితి అనగా solid state వెల్డింగు.అనగామెటల్ ఆర్కు వెల్డింగు, గ్యాసు వెల్డింగు, స్పాట్ వెల్డింగు, సిమ్‍ వెల్డింగు వంటి లోహాలను అతుకు విధానాలలో ఉష్ణోగ్రతమరియు వత్తిడి లేదా బాహ్యా బలప్రయోగం అవసరం.ఆర్కు వెల్డింగు మరియు గ్యాసు వెల్డింగులో అతుక వలసిన లోహ అంచులను ఉష్ణోగ్రత ద్వారా ద్రవీకరణ స్థితికి తెచ్చి, ద్రవీకరణ స్థితిలో రెండు లోహాలు సమ్మేళనం చెందేలా చేసి అతికెదరు.ఆర్కు వెల్డింగులో విద్యుత్తు ప్రవాహం ద్వారా లోహాలను వేడిచెయ్యగా, గ్యాసు వెల్డింగులో వాయువులను మండించి వెలువడు ఉష్ణశక్తిని ఉపయోగించి అతుకవలసిన లోహాలను వేడిచెయ్యుదురు.ఇక రెసిస్టన్సు వెల్డింగు (స్పాట్, మరియు సిమ్‌ వెల్డింగు వంటివి) లో లోహలకున్న ఒక భౌతిక గుణమైన విద్యుత్తు వాహక నిరోధక తత్వాన్ని ఆసరా చేసుకొని లోహాలను అతికెదరు.
కాని కోల్డు వెల్డింగులో లోహాల సాగే/తాంతవ (Ductile) గుణం ఆధారంగా ఒక లోహానికి మరొక లోహాన్ని మాములు సాధారణ ఉష్ణోగ్రత వద్దనే జోడించం జరుగుతుంది. చాలా లోహాలమీద బలంగా బాహ్యాబలాన్ని ప్రయోగించినప్పుడు అవి సాగుతాయి.
అధునాతన, శాస్త్రీయమైన కోల్డు వెల్డింగు విధానాన్ని1724 లో రెవ.జె.ఐ.డెసగులైర్స్ (Reverend J I Desaguliers) కనుగొన్నాడు.తాను కనుగొన్న వెల్డింగు విధానాన్నిరాయలు సొసైటిలో ప్రదర్శించాడు మరియుతన పరిశోధన ఫలితాలను శాస్త్రీయ వార్తా పత్రికలలో ప్రచురించాడు.ఆయన 25సెం.మీ వ్యాసం వున్న రెండు సీసపు గోళాలమీద ఈ ప్రయోగం చేశాడు
కోల్డు వెల్డింగు పద్ధతిలో లోహాలను వేడి చెయ్యకుండ, కేవలం అతుకు లోహాల మీద వత్తిడి ప్రయోగం ద్వారా అతకడం జరుగుతుంది. ఇది లోహాలకు ఉన్న సాగేడి గుణం వలన సాధ్యం. అందు వలన కోల్డు వెల్డింగు పద్ధతిలో ఎదైన రెండు లోహాలను అతుకవలెనన్న అందులో ఒక లోహం ఎక్కువ సాగే (ductile) లక్షణాన్ని కలిగివుండాలి. లోహాల ఉపరితలం మాములుగా కంటితో చూచినప్పుడు నునుపుగా కనిపించును. కాని వాటి ఉపరితలాన్ని ఏదైన భూతద్దం లేదా దుర్భిణి (Magnifier) ద్వారా చూచినప్పుడు ఉపరితలం పైన అనేక మిట్టపల్లాలు/హెచ్చుతగ్గులు వుండును. లోహ పలకల లేదా లోహ వస్తువుల ఉపరితలం ఇలా మిట్టపల్లాలు కలిగి వుండటమే కోల్డు వెల్డింగు చెయ్యుటకు అనుకూలమైన అంశం .ఒక లోహ పలకపై మరొక లోహ పలకను వుంచి ఒక అచ్చు/ముద్రిక (die) ని గట్టిగా దానిమీద వత్తడం వలన, వత్తిడి వలన పలక సాగి రెండో పలకతో కలసిపోవును. అతుకబడు ఉపరితలంభాగాలను భాగా శుభ్రపరచి వుంఛాలి.వీలున్నంత వరకు ఉపరితలం గరుకుగా వున్నచో, అతుకు బలిష్టంగా వుండును.
కోల్డు వెల్డింగును రెండు రకాలుగా చెయ్యుదురు. ఒకటి బట్ (Butt) /కుందా వెల్డింగు, రెండవది ఒవరు ల్యాపింగ్ (over lapping) /పరస్పరవ్యాప్తి. ఈ రెండు రకాల అతుకు విధానాలకు వేర్వేరు అచ్చులు, ముద్రికలు (die) వుండును.అచ్చును పంచ్ (punch) అనికూడా అంటారు.
విద్యాపతి
విద్యాపతిగా సుప్రసిద్ధులైన విద్యాపతి ఠాకూర్ మైథిలి భాషా కవులలో అగ్రగణ్యుడు. ఆయన పశ్చిమబెంగాల్ సరిహద్దున గల తూర్పు బీహార్ ప్రాంతంలో నివసించే లక్షలాది ప్రజలు మాట్లాడుకునే మైథిలి భాషలో విద్యాపతి కవిత్వం చెప్పారు. మైథిలి భాషీయులైన కవులు కూడా ఇతర భాషల్లో కవిత్వం చెప్పే రోజుల్లో ఆయన మైథిలి భాషలోనే అసంఖ్యాక భక్తి పదాలు, అనేక గ్రంథాలు రచన చేసి మైథిలి సాహిత్య వైతాళికునిగా నిలిచారు.
విద్యాపతి పూర్వీకులు మైథిలి ప్రాంతంలో సుప్రసిద్ధులైన రాజనీతివేత్తలు, పవిత్రగ్రంథకర్తలు. విద్యాపతికి 6 తరాల ముందువాడైన కర్మాదిత్యుడు మొట్టమొదటగా మిథిలా రాజ్యానికి మంత్రిగా చేరారు. ఆపైన కర్మాదిత్యుని కొడుకు దేవాదిత్యుడు, మనవడు వీరేశ్వరుడు, మునిమనవడు చండీశ్వరుడు మైథిలి రాజ్యానికి మహామంత్రులుగా పనిచేశారు. చండీశ్వరుడు మంత్రిగా పనిచేసిన కాలంలో వీరేశ్వరుని మరో కుమారుడు గణేశ్వరుడు సామంతరాజుల మండలికి అధ్యక్షునిగా మహాసామంతాధిపతి పదవిని, రాజాధిరాజ బిరుదాన్ని వహించారు.
విద్యాపతి పూర్వీకులు మరొకపక్క మైథిలి ప్రాంతంలో సుప్రసిద్ధి పొందిన పలు స్మృతి గ్రంథాలను, ధర్మసూత్ర గ్రంథాలను రచించారు. ఆయన పూర్వీకులు వీరేశ్వరుడు సామవేదాధ్యాయులైన ఛాంద్యోగులు నిర్వర్తించాల్సిన కర్మకాండని వివరించే "పద్ధతి" గ్రంథాన్ని, రామదత్తుడు శుక్లయజుశ్శాఖీయులైన వాజసనేయులు నిర్వర్తించే కర్మకాండ వివరణలతో మరొక "పద్ధతి" గ్రంథాన్ని రచించారు. మైథిలి ప్రాంతీయులైన ఛాంద్యోగ, వాజసనేయ శాఖీయుల కర్మకాండల్లో ఈ గ్రంథాలు నేటికీ అమల్లో ఉన్నాయి. గణేశ్వర ఠాకూరు "సుగతి సోపానం" మొదలుగా గల ఎన్నో స్మృతి గ్రంథాలను రచించారు.
ఆయన పూర్వీకులందరిలోకీ రాజనీతిరంగంలోనూ, ధర్మశాస్త్ర రచనలోనూ మేధస్సులో సుప్రసిద్ధుడు చండీశ్వరుడు(విద్యాపతి ముందుతరం వాడు). ఏడుభాగాలుగా విభజించిన స్మృతిసారమైన "రత్నాకరం" అనే ధర్మశాస్త్ర గ్రంథాన్ని రచించి మైథిలి సమాజంలోని సాంఘిక, రాజకీయ జీవనాలను వందల ఏళ్లపాటు ప్రభావితం చేశారు. ఆ గ్రంథంలోని 7విభాగాల్లోనూ "రాజనీతి రత్నాకరం" మరింత ప్రభావశీలమైనది. "ఒయినబర" వంశీకులు మిథిలా పాలకులుగా ఉన్నా ఢిల్లీ సమ్రాట్టుకు తలవంచినందునా, బ్రాహ్మణులు కావడంతో పట్టాభిషేకార్హత స్వతః లేనివారు కావడంతో వారిని పూర్వాచార ప్రభావితులైన మిథిలా ప్రజానీకం తొలుత పాలకులుగా అంగీకరించలేదు. ఈ పరిణామాలన్నీ తుదకు దేశాన్ని పరతంత్రంలోకి నెట్టే పరిస్థితులు కనిపించడంతో, మారిన దేశకాలమాన స్థితిగతులు అవగాహన చేసుకుని చండీశ్వరుడు ప్రాచీన ధర్మశాస్త్రసూత్రాలతో సమన్వయం చేస్తూ "రాజనీతి రత్నాకరం" గ్రంథాన్ని
అజ్మీర్ జిల్లా
రాజస్థాన్ రాష్ట్ర 33 జిల్లాలలో అజ్మీర్ జిల్లా ఒకటి. అజ్మీర్ పట్టణం జిల్లాకేంద్రంగా ఉంది.
జిల్లావైశాల్యం 8,481. 2001 గణాంకాలను అనుసరించి జిల్లా జనసంఖ్య 2,180,526.జిల్లాలో హిందువులు 1,869,044, ముస్లిములు 244,341, జైనులు 47,812ఉన్నారు. జిల్లా రాజస్థాన్ మధ్యభాగంలో ఉంది. జిల్లా ఉత్తర సరిహద్దులో నగౌర్ జిల్లా, తూర్పు సరిహద్దులో జైపూర్ జిల్లా మరియు తోంక్జిల్లా, దక్షిణ సరిహద్దులో భిల్వారా జిల్లా మరియు పశ్చిమ సరిహద్దులో పాలి జిల్లాలు ఉన్నాయి.
జిల్లా తూర్పు భూభాగం చదునుగా ఉంటుంది. పశ్చిమ భాగంలో ఆరవల్లి పర్వతావళి ఉంది. జిల్లా అనేక లోయలు భరతదేశంలోని థార్ ఎడారిలో భాగంగా ఉన్న ఇసుక ఎడారులుగా ఉన్నాయి. 
జిల్లాలో ప్రస్తుతం కొన్ని వర్షాధార భూములు మరికొన్ని వ్యవసాయ భూములు ఉన్నాయి. నాగ్పత్తర్ సర్పెంట్ రాళ్ళ గోడల మద్య ఒక కృత్రిమ సరోవరం ఉంది. అజ్మీర్ జిల్లాలో నదులు లేవు. జిల్లా సరిహద్దులో బనాస్ నది ప్రవహిస్తుంది. జిల్లాలో 4 సెలయేర్లు ఉన్నాయి: సాగర్మతి, సరస్వతి, ఖరి మరియు డై.
బికనీర్ జిల్లా
రాజస్థాన్ రాష్ట్రంలోని 33 జిల్లాలలో బికనీర్ జిల్లా (హిందీ: ज़िला बिकाणो) మరియు (ఉర్దూ: ضِلع بِيكانير) ఒకటి. బికనీర్ పట్టణం జిల్లాకేంద్రంగా ఉంది. బికనీర్ రాజస్థాన్ విభాగాలలో ఒకటి. బికనీర్ విభాగంలో చురు, శ్రీ గంగానగర్, హనుమాన్‌గర్ భాగంగా ఉన్నాయి.
జిల్లా సరిహద్దులో ఉత్తర గంగానగర్ జిల్లా, ఈశాన్య సరిహద్దులో హనుమాన్‌గర్ జిల్లా, తూర్పు సరిహద్దులో చురు జిల్లా, ఆగ్నేయసరిహద్దులో నగౌర్ జిల్లా, దక్షిణ సరిహద్దులో జోధ్‌పూర్ జిల్లా, ఆగ్నేయ సరిహద్దులో జైసల్మేర్ జిల్లా మరియు సరిహద్దులో పాకిస్థాన్ లోని పంజాబు ఉన్నాయి.
బికనీర్ జిల్లా థార్ ఎడారిలో ఉంది. ఇందిరా గాంధీ కాలువ (రాజీవ్ గాంధీ కాలువ) జిల్లాలో వ్యవసాయ భూములకు అవసరమైన నీటిని అందిస్తుంది. బికనీర్ సమీపంలో దెష్నొక్ వద్ద ఉన్న ప్రపంచ పసిద్ధి చెందిన కర్ణి మాతా ఆలయం ఉంది.
బన్‌స్వార జిల్లా
రాజస్థాన్ రాష్ట్ర 33 జిల్లాలలో బన్‌స్వార జిల్లా ఒకటి. బంస్వార పట్టణం జిల్లాకేంద్రంగా ఉంది.జిల్లావైశాల్యం 5,037 (1.4%). జిల్లా ఉత్తర సరిహద్దులో ఉదయపూర్ జిల్లా, ఈశాన్య సరిహద్దులో ప్రతాప్‌గర్ జిల్లా, తూర్పు సరిహద్దులో మధ్యప్రదేశ్ రాష్ట్రం, ఆగ్నేయ సరిహద్దులో గుజరాత్ రాష్ట్రం మరియు పశ్చిమ సరిహద్దులో దుంగర్‌పూర్ జిల్లా ఉన్నాయి.
ఈ ప్రాంతం గతంలో బన్‌స్వారా రాజాస్థానంగా ఉండేది కనుక ఈ జిల్లాకు బన్‌స్వారా అని నామకరణం చేయబడింది. ఈ ప్రాంతం పేరు గురించి 2 కథనాలు ప్రచారంలో ఉన్నాయి. ఈ ప్రాంతం కొంతకాలం బిల్లు రాజప్రతినిధి బన్‌స పాలనలో ఉండేది కనుక ఈ ప్రాంతానికి ఈ పేరు వచ్చిందని ఒక కథనం వివరిస్తుంది. బన్‌స 1529లో మహారావల్ జగ్మల్ సింగ్ చేతిలో మరణైంచాడు. 
రెండవ కథనం అనుసరించి " బనస్ వర " (వెదురు దేశం) అని అర్ధం. ఇక్కడ అరణ్యంలో విస్తారంగా వెదురు పొదలు ఉన్నాయి కనుక ఈ ప్రాంతానికి బన్‌స్వారా అనే పేరు వచ్చిందని విశ్వసిస్తున్నారు.
బన్‌స్వారా రాజస్థాన్ రాష్ట్రానికి చెందిన వగడి భూభాగంలో ఉంది. వగడి (వగర్ మరియు వగ్రి) భూభాగంలో బన్‌స్వారా మరియు దుంగర్‌పూర్ జిల్లాలు ఉన్నాయి. 
జిల్లా మహి నదీ ముఖద్వారంలో ఉంది. మధ్యప్రదేశ్ లోని విద్యప్రత్వాలలో జన్మించిన మహి నది జిల్లా ఉత్తర భాగం నుండి జిల్లాలో ప్రవహిస్తుంది. తరువాత ఇది ఆగ్నేయంగా ప్రవహిస్తూ బన్‌స్వారా మరియు దుంగర్‌పూర్ జిల్లాలలో ప్రవహించి తరువాత గుజరాత్‌లో ప్రవహించి గల్ఫ్ ఆఫ్ కంబే వద్ద సముద్రంలో సంగమిస్తుంది.
బన్‌స్వారా జిల్లా వృక్షజాలం మరియు జంతుజాలంతో సుసంపన్నమై ఉంది. జిల్లాలోని అరణ్యంలో టేకు చెట్లు ఉన్నాయి. అరణ్యంలో చిరుత, చింకారా మొదలైన జంతువులు అధిక సంఖ్యలో ఉన్నాయి. కోడి, పార్ట్‌రిడ్జ్, నలుపు డ్రోంగో, గ్రే ష్రిక్, తేనెటీగలను తినే ఆకుపచ్చ పక్షి, బుల్బుల్, చిలుక మొదలైనవి ఉన్నాయి.
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో బన్‌స్వారా జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న రాజస్థాన్ రాష్ట్ర 12 జిల్లాలలో ఈ జిల్లా ఒకటి.
భరత్‌పూర్ జిల్లా
రాజస్థాన్ రాష్ట్ర 33 జిల్లాలలో భరత్‌పూర్ జిల్లా ఒకటి. భరత్‌పూర్ పట్టణం జిల్లాకేంద్రంగా ఉంది.
భరత్‌పూర్ రాజాస్థానంగా ఉంది. .
జిల్లా వైశాల్యం 5,066చ.కి.మీ. ఉత్తర సరిహద్దులో హర్యానా రాష్ట్రానికి చెందిన గుర్‌గావ్ జిల్లా, తూర్పు సరిహద్దులో ఉత్తరప్రదేశ్కి చెందున మథుర జిల్లా మరియు ఆగ్రా జిల్లా, దక్షిణ సరిహద్దులో ధౌల్‌పూర్ జిల్లా నైరుతీ సరిహద్దులో కరౌలి జిల్లా పశ్చిమ సరిహద్దులో దౌస జిల్లా మరియు ఆల్వార్ జిల్లా ఉన్నాయి.
జిల్లాలో బాణ గంగా, రూప్‌రెల్ మరియు గంభీర్ నదులు ప్రవహిస్తున్నాయి. బాణగంగా జైపూర్ జిల్లాలో పుట్టి దౌస మరియు భరత్‌పూర్ జిల్లాలమధ్య ప్రవహించి ఉత్తరప్రదేశ్ రాష్ట్రంలో యమనానదిలో సంగమిస్తుంది. గంభీర్ నది కరౌలి జిల్లాలోని పచన ఆనకట్ట వద్ద మొదలై భయానా తాలూకాలో బాణగంగా నదిలో సంగమిస్తుంది. రూప్‌రెల్ ఆల్వార్ జిల్లాలో మొదలై భరత్‌పూర్ జిల్లాలోని కమన్ తాలూకాలో ప్రవేశిస్తుంది.
భరత్‌పూర్ జిల్లాలో 10 రెవెన్యూ ఉపవిభాగాలు మరియు 11 తాలూకాలు ఉన్నాయి. వెయర్ తాలూకా మరియు భువనేశ్వర్ తాలూకాలు తప్ప మిగిలినవన్నీ అవి అదేపేరు అదే సరిహద్దులు కలిగి ఉన్నాయి. భయాన తాలూకా, భరత్పూర్ తాలూకా (ఉదయ్), డీగ్ తాలూకా, కామన్ తాలూకా, కుమ్హెర్ తాలూకా, నద్బై తాలూకా, నగర్ తాలూకా, పహారీ తాలూకా, మరియు రూప్వస్ తాలూకా, (రుప్బస్).భరత్‌పూర్ జిల్లాలో కియోలడియో అభయారణ్యం ఉంది. ఇది పక్షులకు ప్రధాన శీతాకాల ఆశ్రయంగా ఉంది. కియోలడియో అభయారణ్యంని భరత్‌పూర్ రాజులు డక్- హంటింగ్ రిజర్వ్‌గా దీనిని నిర్ంవించారు. బ్రిటిష్ కాలంలో ఇది డక్ షూటింగ్‌కు గుర్తింపు పొందింది. 1956లో ఇది పక్షుల శరణాలయంగా ప్రకటించబడింది. తరువాత ఇది నేషనల్ పార్క్‌గా అభివృద్ధి చేయబడింది. 
యునెస్కో దీనిని ప్రపంచ వారసత్వ ప్రదేశంగా గుర్తించింది. కియోలడియో అభయారణ్యం 360 పక్షులను ఆకర్షిస్తుంది. ఇక్కడ భారతీయ పక్షులేకాక ఆఫ్ఘనిస్థాన్, తుర్క్‌మేనిస్థాన్, సైబీరియా, చైనా మరియు టిబెట్ నుండి పక్షులు వస్తుంటాయి. వీటిలో ప్రబల సైబీరియన్ కొంగలు కూడా ఉన్నాయి. వర్షాకాంలో చిత్తడి భూములలో నీరు నిండి పోతుంది. తరువాత పక్షుల రాక మొదలౌతుంది.
బుంది జిల్లా
రాజస్థాన్ రాష్ట్ర 33 జిల్లాలలో బుంది జిల్లా ఒకటి. బుంది పట్టణం జిల్లాకేంద్రంగా ఉంది.
జిల్లావైశాల్యం 5,550చ.కి.మీ. జనసంఖ్య 88,273. 
జిల్లాలో 5 తాలూకాలు ఉన్నాయి : బుంది, హిన్ డోలి, నైంవా, కేషోరాజ్‌పతన్ మరియు ఇంద్రగర్.
బుంది జిల్లా ఉత్తర సరిహద్దులో తోంక్ జిల్లా, పశ్చిమ సరిహద్దులో భిల్వార జిల్లా, తూర్పు సరిహద్దులో కోట జిల్లా మరియు ఆగ్నేయ సరిహద్దులో చత్తౌర్‌గర్ జిల్లా ఉన్నాయి. 
జిల్లాలోని ఇంద్రఘర్ పట్టణం మరియు సమీపప్రాంతాలలో బిజసన్ మాతా మరియు కమలేశ్వర్ వంటి ప్రబల ఆలయాలు ఉన్నాయి. ఇంద్రగర్‌లో ఉన్న మెట్లబావి వర్షాకాలంలో బుంది జిల్లాలోని పర్యాటక ఆకర్షణగా ఉంది.
బుంది జిల్లా ఆర్థికరగం ప్రధానంగా వ్యవసాయం, వస్త్రాల తయారూ మరియు పర్యాటకం మీద ఆధారపడి ఇంది. హస్థకళాఖండాల తయారీ కూడా ఆర్థికరంగం మీద తగినంత ప్రభావం చూపుతుంది. 
రాజస్థాన్ లోని హదోతి భూభాగంలో చిన్న పట్టణంగా ఉన్న బుంది కోటలకు, మెట్ల బావులు (కోనేరు) మరియు పర్యాటక ప్రాంతాలకు ప్రసిద్ధిచెంది ఉంది. 
జిల్లాలో చిన్నతరహా పరిశ్రమలు అధికరిస్తూ ఉన్నాయి. ఇక్కడ ప్రధానంగా పాలియస్టర్ ఫైబర్ తయారుచేయబడుతుంది. అందమైన బుంది జిల్లాలో రియల్ ఎస్టేట్ వ్యాపారంకూడా అభివృద్ధి దశలో ఉంది. జిల్లాలో పప్పధాన్యాలు, గోధుమలు, బార్లి, పత్తి, పొగాకు మరియు నూనె గింజలు పండించబడుతున్నాయి. ఆవాలు మరియు రాప్ గింజలు పండించబడుతున్నాయి. ఆరంజ్, దానిమ్మ, నిమ్మ, జామ మరియు మామిడి మొదలైన పండ్ల జాతులు కూడా పండించబడుతున్నాయి. బహుసుందరమైన బుంది జిల్లా పర్యాటక ప్రాంతంగా అభివృద్ధి చెందుతూ ఉంది. జిల్లాలోని కోటలు మరియు పురాతన ప్రదేశాలు పర్యాటకులను ఆకర్షిస్తూ ఉన్నాయి. పురాతన ప్రాంతాలు ప్రస్తుతం హోటల్స్‌గా మార్చబడుతున్నాయి.
భిల్వార జిల్లా
రాజస్థాన్ రాష్ట్ర 33 జిల్లాలలో భిల్వారా జిల్లా ఒకటి. భిల్వారా పట్టణం జిల్లాకేంద్రంగా ఉంది.
భిల్వారా జిల్లా వైశాల్యం 10,455 చ.కి.మీ, 2001 గణాంకాలను అనుసరించి జనసంఖ్య 2,009,516.
జిల్లా సరిహద్దులో ఉత్తర సరిహద్దులో అజ్మీర్ జిల్లా, తూర్పు సరిహద్దులో బుంది జిల్లా, దక్షిణ సరిహద్దులో చత్తౌర్‌గర్ జిల్లా తూర్పు మరియు పశ్చిమ సరిహద్దులో రాజ్‌సమంద్ జిల్లా ఉన్నాయి.
జైపూర్- ఉదయపూర్ రాష్ట్రీయ రహదారి జిల్లా మీదుగా నిర్మించబడింది. జిల్లాలో 84 కి.మీ పొడవున బ్రాడ్ గేజి రైలు మార్గం జిల్లాను అజ్మీర్ మరియు మహారాష్ట్ర రాష్ట్రంలోని ఖంద్వాలతో నగరంతో అనుసంధానం చేస్తుంది. జిల్లాకు సమీపంలో ఉన్న విమానాశ్రయం జిల్లాకు 171 కి.మీ దూరంలో ఉన్న ఉదయపూర్‌లో ఉంది.